Ieithyddiaeth ac Ieithoedd Modern | Bangor University\nIeithyddiaeth ac Ieithoedd Modern Israddedig - Mynediad yn 2022\nBydd astudio ieithyddiaeth yn eich galluogi i ddysgu, deall a dehongli nifer o agweddau ar iaith ddynol. Ym Mangor, byddwch yn astudio 'gwyddor' iaith, gan gynnwys y synau posibl a ddefnyddir mewn lleferydd a'u cyfuniadau (ffoneteg, ffonoleg), sut mae geiriau'n cael eu hadeiladu (morffoleg), beth sy'n gwahaniaethu brawddegau oddi wrth resi o eiriau (cystrawen), ystyr (semanteg a phragmateg), effaith cymdeithas, diwylliant a normau ar ddefnydd iaith (sosioieithyddiaeth) a sut mae ieithoedd yn newid dros amser. Byddwch hefyd yn astudio caffael a defnyddio iaith. Ar y radd gydanrhydedd hon byddwch hefyd yn datblygu sgiliau uwch mewn iaith fodern, ac yn dod i ddeall y diwylliant, y gymdeithas a'r hanes sy'n cyd-fynd â’r iaith honno.\nIeithyddiaeth yw astudio sut mae iaith yn gweithio a sut a pham caiff iaith ei defnyddio. Mae ieithyddion yn edrych ar sut mae pobl yn dysgu, deall a siarad iaith. Mae gan ieithyddiaeth elfen ddamcaniaethol a hefyd elfen gymhwysol - fel technoleg iaith, polisi iaith ac iaith mewn addysg. Byddwch hefyd yn cael cyfle i ddysgu am y ffyrdd y mae ieithoedd yn wahanol neu'n debyg o ran eu gramadeg, sut mae cymdeithas ac iaith yn mynd law yn llaw, a'r swyddogaethau a'r statws sydd gan wahanol ieithoedd ledled y byd.\nMae astudio un neu fwy o ieithoedd modern yn rhoi sgiliau ymarferol dysgu iaith i chi a hefyd yn caniatáu i chi ddysgu am agweddau diwylliannol, hanesyddol a chymdeithasol siaradwyr gwahanol ieithoedd ledled y byd. Yn ogystal â'r dysgu iaith sy'n digwydd yn yr ystafell ddosbarth, ceir llawer o gyfleoedd cyffrous i chi roi hwb i'ch sgiliau iaith a chynyddu eich ymwybyddiaeth ddiwylliannol trwy weithgareddau allgyrsiol.\nRydym yn adran fywiog, hygyrch a chyfeillgar ac mae’r staff wedi ymrwymo i addysgu o ansawdd uchel, i gynnig profiad rhagorol i fyfyrwyr, cefnogaeth fugeiliol gref, ac i gyfuno ymchwil a phynciau blaengar cyfredol yn eich darlithoedd trwy gydol eich astudiaethau. Rydym hefyd yn ymroddedig i sicrhau bod ein myfyrwyr Ieithyddiaeth ac Ieithoedd Modern yn datblygu sgiliau rhagorol mewn meddwl yn feirniadol, dadansoddi data, cyflwyno ac ymchwil annibynnol i wella eu cyflogadwyedd ar ôl graddio.\nMae’r staff addysgu’n ymchwilwyr gweithgar mewn amryw o feysydd damcaniaethol a chymhwysol sy'n ymwneud ag Ieithyddiaeth, yr Iaith Saesneg ac Ieithoedd Modern - mae gan lawer enw da’n rhyngwladol yn y maes.\nMae gennym gyfleusterau dysgu o’r radd flaenaf gan gynnwys stiwdio sain / recordio o safon broffesiynol (ein labordy Lleferydd), labordy tracio llygaid, labordy potensial digwyddiad-berthynol (ERP) a chyfleuster adnoddau ieithyddiaeth corpws. Mae gennym hefyd offer sain a fideo at waith maes. Mae’r cyfleusterau hefyd yn cynnwys casgliad helaeth o lyfrau am Ieithyddiaeth ac Iaith Saesneg a llyfrgell iaith dan ofal cymdeithas y myfyrwyr israddedig - Cymdeithas Ieithyddiaeth Bangor.\nYn eich trydedd flwyddyn byddwch yn cael cyfle i ehangu eich gorwelion drwy dreulio blwyddyn dramor.\nCaiff y cwrs hwn ei ddysgu trwy gyfuniad o ddarlithoedd, sesiynau tiwtorial a/neu seminarau, yn dibynnu ar y modiwl a'r lefel. Byddwch yn dewis 120 credyd o fodiwlau sy'n ymwneud ag Ieithyddiaeth a/neu Ieithoedd Modern bob blwyddyn.\nYn Ieithyddiaeth, byddwch yn dechrau trwy ddysgu'r wybodaeth sylfaenol sy'n angenrheidiol i astudio yn y maes hwn yn y gwahanol is-ddisgyblaethau, ac yn symud ymlaen i astudiaeth lefel ganolradd fwy manwl cyn dewis pa feysydd i arbenigo ynddynt. Asesir modiwlau ar sail amrywiol fathau o waith cwrs, yn cynnwys traethodau, adroddiadau, cyflwyniadau llafar, profion, arholiadau, dadansoddiad data, ac ati.\nYn Ieithoedd Modern , cewch 3-4 awr o ddosbarthiadau iaith bob wythnos i bob iaith ynghyd â dosbarthiadau yn y modiwlau eraill y byddwch wedi eu dewis. Mae’r hyfforddiant mewn grwpiau bychain gan fwyaf, ac nid oes llawer o ddarlithoedd ffurfiol. Ar y cyfan, mae'n debyg y bydd gennych oddeutu 10-12 awr o ddosbarthiadau bob wythnos. Cewch eich asesu trwy waith cwrs ac arholiadau ysgrifenedig a llafar.\nByddwch hefyd yn ysgrifennu traethawd hir fel rhan o'ch gradd, mewn o leiaf un o'ch pynciau, a bydd aelod o staff academaidd yn eich goruchwylio.\nMae’r rhestrau modiwlau ar gyfer eich arwain yn unig ac fe allant newid. Cymerwch olwg ar yr hyn y mae ein myfyrwyr yn ei astudio ar hyn o bryd ar tudalen Modwilau Ieithyddiaeth ac Ieithoedd Modern .\nMae cynnig nodweddiadol yn seiliedig ar 96 - 120 o bwyntiau tariff o gymhwyster Lefel 3* e.e.:\nLefel A: iaith fodern berthnasol yn dderlfyrdol (nid oes gofynion iaith ar gyfer y llwybr i ddechreuwyr)**. Fel rheol, ni dderbynnir Astudiaethau Cyffredinol na Sgiliau Allweddol.\nDiploma’r Fagloriaeth Ryngwladol (gan gynnwys H5 mewn iaith fodern berthnasol. H5 mewn Llenyddiaeth Saesneg/Iaith Saesneg/Saesneg yn ddelfrydol). Nid oes gofynion iaith ar gyfer y llwybr i ddechreuwyr\nBTEC Cenedlaethol/Diploma Estynedig: **: MMM - DDM\nDiploma Technegol Estynedig Caergrawnt**: MMM - DDM\n**Gellir ei ystyried ar y cyd â gradd C mewn lefel A neu Fagloriaeth Ryngwladol Uwch mewn iaith fodern berthnasol. Nid oes gofynion iaith modern ar gyfer y llwybr i ddechreuwyr.\nMae cynnig nodweddiadol yn seiliedig ar 96-112 o bwyntiau tariff o gymhwyster Lefel 3* e.e.:\nLefel A (yn cynnwys gradd C mewn iaith fodern berthnasol. Nid oes gofynion iaith ar gyfer y llwybr i ddechreuwyr).\nBTEC Cenedlaethol/Diploma Estynedig a Diploma Technegol Estynedig Caergrawnt**: MMM - DMM\nMae gradd Ieithyddiaeth ac Ieithoedd Modern yn darparu gwybodaeth ac arbenigedd yn y pynciau hyn. Byddwch hefyd yn datblygu sgiliau trosglwyddadwy pwysig y mae cyflogwyr amrywiol yn eu gwerthfawrogi. Mae'r rhain yn cynnwys darllen yn feirniadol a gwerthuso, ymchwil a sgiliau dadansoddi, sgiliau rheoli project, hyfedredd mewn dulliau cyflwyno amrywiol (ysgrifenedig, electronig a llafar), sgiliau datrys problemau, profiad o weithio'n annibynnol, rheoli amser a phrofiad o waith tîm, sgiliau technoleg gwybodaeth, a'r cyfle i ddatblygu cyfathrebu rhyngbersonol effeithiol.\nMae astudio Ieithoedd Modern yn agor y drws i amrywiaeth eang o yrfaoedd. Mae rhai graddedigion ieithoedd modern yn gweithio ym maes addysgu a chyfieithu. Ond mae graddedigion y math hwn o gwrs hefyd yn dechrau ar yrfaoedd llwyddiannus mewn amrywiaeth eang o feysydd – yn eu plith y gwasanaeth sifil, busnes a masnach, diwydiant a'r cyfryngau. Mae cyflogwyr o bob sector yn rhoi gwerth uchel ar y sgiliau a ddysgwch wrth astudio Ieithoedd Modern - ymwybyddiaeth ddiwylliannol, cyfathrebu, cywirdeb, cynllunio a dadansoddi rhesymegol.\nMae opsiynau ‘gyda Blwyddyn Sylfaen’ ar gael ar gyfer y cwrs hwn. Gwnewch gais am Ieithoedd Modern (gyda Blwyddyn Sylfaen) neu Iaith Saesneg a Llenyddiaeth Saesneg (gyda Blwyddyn Sylfaen).


Ioan 1 beibl.net | The New Bible.com\n1Daeth y Gair yn berson o gig a gwaed 1Y Gair oedd yn bod ar y dechrau cyntaf.Roedd y Gair gyda Duw,a Duw oedd y Gair. 2Roedd gyda Duw o'r dechrau cyntaf un. 3Trwyddo y crëwyd popeth sy'n bod.Does dim yn bodoli ond beth greodd e. 4Ynddo fe roedd bywyd,a'r bywyd hwnnw'n rhoi golau i bobl. 5Mae'r golau yn dal i ddisgleirio yn y tywyllwch,a'r tywyllwch wedi methu ei ddiffodd. 6Daeth dyn o'r enw Ioan i'r golwg. Duw oedd wedi anfon Ioan i roi tystiolaeth — 7ac i ddweud wrth bawb am y golau, er mwyn i bawb ddod i gredu drwy'r hyn oedd yn ei ddweud. 8Dim Ioan ei hun oedd y golau; dim ond dweud wrth bobl am y golau roedd e'n wneud. 9Roedd y golau go iawn, sy'n rhoi golau i bawb, ar fin dod i'r byd. 10Roedd y Gair yn y byd,ac er mai fe greodd y byd,wnaeth pobl y byd mo'i nabod. 11Daeth i'w wlad ei hun,a chael ei wrthodgan ei bobl ei hun. 12Ond cafodd pawb wnaeth ei dderbyn,(sef y rhai sy'n credu ynddo)hawl i ddod yn blant Duw. 13Dim am fod ganddyn nhw waed Iddewig;(Dim canlyniad perthynas rywiol a chwant gŵr sydd yma)Duw sydd wedi eu gwneud nhw'n blant iddo'i hun! 14Daeth y Gair yn berson o gig a gwaed;daeth i fyw yn ein plith ni.Gwelon ni ei ysblander dwyfol,ei ysblander fel Mab unigrywwedi dod oddi wrth y Tadyn llawn haelioni a gwirionedd. 15Dyma'r un oedd Ioan yn sôn amdano. Cyhoeddodd yn uchel, “Dyma'r un ddwedais i amdano, ‘Mae'r un sy'n dod ar fy ôl i yn bwysicach na fi. Roedd e'n bodoli o'm blaen i.’” 16Ynddo fe mae un fendith hael wedi cael ei rhoi yn lle'r llall — a hynny i bob un ohonon ni! 17Rhoddodd Moses Gyfraith Duw i ni; wedyn dyma rodd hael Duw a'i wirionedd yn dod i ni yn Iesu y Meseia. 18Does neb erioed wedi gweld Duw, ond mae'r Mab unigryw hwn (sy'n Dduw ei hun, gyda'r berthynas agosaf posib â'r Tad), wedi dweud yn glir amdano.Ioan Fedyddiwr yn gwadu mai fe ydy'r Meseia(Mathew 3:1-12; Marc 1:1-8; Luc 3:15-17) 19Dyma'r arweinwyr Iddewig#1:19 arweinwyr Iddewig: Groeg, “Yr Iddewon”. Mae'n debyg fod y term yma, sy'n ymddangos sawl gwaith yn efengyl Ioan, yn cyfeirio at yr awdurdodau yn Jerwsalem. yn Jerwsalem yn anfon offeiriaid a Lefiaid at Ioan Fedyddiwr i ofyn iddo pwy oedd. 20Dwedodd Ioan yn blaen wrthyn nhw, “Dim fi ydy'r Meseia.” 21“Felly pwy wyt ti?” medden nhw. “Ai Elias y proffwyd wyt ti?”“Nage” meddai Ioan.“Ai y Proffwyd soniodd Moses amdano wyt ti?”Atebodd eto, “Na.”#Malachi 4:5Deuteronomium 18:1518 22“Felly, pwy wyt ti'n ddweud wyt ti?” medden nhw yn y diwedd, “i ni gael rhoi rhyw ateb i'r rhai sydd wedi'n hanfon ni. Beth fyddet ti'n ei ddweud amdanat ti dy hun?” 23Atebodd Ioan drwy ddyfynnu geiriau'r proffwyd Eseia: “Llais yn gweiddi'n uchel yn yr anialwch, ‘Cliriwch y ffordd i'r Arglwydd!’#Eseia 40:3 (LXX) Dyna ydw i” 24Yna dyma'r rhai ohonyn nhw oedd yn Phariseaid 25yn gofyn iddo, “Ond pa hawl sydd gen ti i fedyddio os mai dim ti ydy'r Meseia, nag Elias, na'r Proffwyd?” 26Atebodd Ioan nhw, “Dŵr dw i'n ei ddefnyddio i fedyddio pobl. Ond mae rhywun dych chi ddim yn ei nabod yn sefyll yn eich plith chi — 27sef yr un sy'n dod ar fy ôl i. Fyddwn i ddim digon da i fod yn gaethwas i ddatod carrai ei sandalau hyd yn oed!” 28Digwyddodd hyn i gyd yn Bethania#1:28 Bethania: Does neb yn gwybod yn union ble roedd y pentref yma. yr ochr draw i Afon Iorddonen, lle roedd Ioan yn bedyddio.Iesu, Oen Duw 29Y diwrnod wedyn gwelodd Ioan Iesu yn dod i'w gyfeiriad. “Edrychwch!” meddai, “Dacw Oen Duw, yr un sy'n cymryd pechod y byd i ffwrdd. 30Dyma'r dyn ddwedais i amdano, ‘Mae un sy'n dod ar fy ôl i yn bwysicach na fi. Roedd e'n bodoli o'm blaen i.’ 31Doeddwn i ddim yn gwybod mai fe oedd yr un. Ond dw i wedi bod yn bedyddio â dŵr er mwyn i Israel ei weld e.” 32Yna dyma Ioan yn dweud hyn: “Gwelais yr Ysbryd Glân yn disgyn o'r nefoedd fel colomen ac yn aros arno. 33Cyn hynny doeddwn i ddim yn gwybod mai fe oedd yr un, ond roedd yr un anfonodd fi i fedyddio â dŵr wedi dweud wrtho i, ‘Os gweli di'r Ysbryd yn dod i lawr ac yn aros ar rywun, dyna'r un fydd yn bedyddio â'r Ysbryd Glân.’ 34A dyna welais i'n digwydd! Dw i'n dweud wrthoch chi mai Iesu ydy Mab Duw.”Disgyblion cyntaf Iesu 35Roedd Ioan yno eto'r diwrnod wedyn gyda dau o'i ddisgyblion. 36Wrth i Iesu fynd heibio, roedd Ioan yn syllu arno, ac meddai “Edrychwch! Oen Duw!” 37Dyma'r ddau ddisgybl glywodd beth ddwedodd Ioan yn mynd i ddilyn Iesu. 38Trodd Iesu a'u gweld nhw'n ei ddilyn, a gofynnodd iddyn nhw, “Beth dych chi eisiau?”“Rabbi” medden nhw “ble rwyt ti'n aros?” (Ystyr y gair Hebraeg <Rabbi> ydy <Athro>) 39Atebodd Iesu nhw, “Dewch i weld.”Felly dyma nhw'n mynd i weld lle roedd yn aros, a threulio gweddill y diwrnod gydag e. Roedd hi tua pedwar o'r gloch y p'nawn erbyn hynny. 40Andreas (brawd Simon Pedr) oedd un o'r ddau, 41a'r peth cyntaf wnaeth wedyn oedd mynd i chwilio am ei frawd Simon, a dweud wrtho, “Dŷn ni wedi dod o hyd i'r Meseia” (gair Hebraeg sy'n golygu ‘Yr un wedi ei eneinio'n frenin’). 42Aeth Andreas ag e i gyfarfod Iesu. Edrychodd Iesu arno, ac yna dweud, “Simon fab Ioan wyt ti. Ond Ceffas fyddi di'n cael dy alw.” (enw sy'n golygu'r un peth â Pedr, sef <craig>).Iesu'n gwahodd Philip a Nathanael i fod yn ddilynwyr 43Y diwrnod wedyn penderfynodd Iesu fynd i Galilea. Daeth o hyd i Philip, a dweud wrtho, “Tyrd, dilyn fi.” 44Roedd Philip hefyd (fel Andreas a Pedr), yn dod o dref Bethsaida. 45Yna aeth Philip i edrych am Nathanael a dweud wrtho, “Dŷn ni wedi dod o hyd i'r dyn yr ysgrifennodd Moses amdano yn y Gyfraith, a'r un soniodd y proffwydi amdano hefyd — Iesu, mab Joseff o Nasareth.”#1:45 y Gyfraith … y Proffwydi: Yr ysgrifau sanctaidd Iddewig, sef yr Hen Destament. 46“Nasareth?” meddai Nathanael, “— ddaeth unrhyw beth da o'r lle yna erioed?”“Tyrd i weld,” meddai Philip. 47Pan welodd Iesu Nathanael yn dod ato, meddai amdano, “Dyma ddyn fyddai'n twyllo neb — Israeliad go iawn!” 48“Sut wyt ti'n gwybod sut un ydw i?” meddai Nathanael.Atebodd Iesu, “Gwelais di'n myfyrio dan y goeden ffigys, cyn i Philip dy alw di.” 49Dyma Nathanael yn ateb, “Rabbi, ti ydy mab Duw; ti ydy Brenin Israel.” 50Meddai Iesu wrtho, “Wyt ti'n credu dim ond am fy mod i wedi dweud i mi dy weld di dan y goeden ffigys?” Yna dwedodd wrthyn nhw i gyd “Cewch weld pethau mwy na hyn! 51Credwch chi fi, byddwch chi'n gweld y nefoedd yn agor, ac angylion Duw yn mynd i fyny ac yn dod i lawr arna i, Mab y Dyn.”#cyfeiriad at Genesis 28:12


History Points - Gwesty’r Ivy Bush, Caerfyrddin\nGwesty’r Ivy Bush, Caerfyrddin\nGwesty’r Ivy Bush, Caerfyrddin (Llwyn Iorwg)\nYn 1819 cynhaliwyd achlysur yn y gwesty hwn, gorsaf i’r goets fawr ar y pryd, a chreu cyswllt rhwng Gorsedd y Beirdd a’r eisteddfod am y waith gyntaf.\nYn Llundain yn 1792 y cynhaliwyd cyfarfod cyntaf yr Orsedd dan arweiniad Edward Williams, sy’n fwy adnabyddus wrth ei enw barddol sef Iolo Morgannwg. Bardd a radical gwleidyddol oedd Iolo ac yn gaeth i’r cyffur laudanum. Ffugiodd ddogfennau er mwyn argyhoeddi pobl bod ffrwyth ei ddychymyg, gan gynnwys yr Orsedd, yn tarddu o hanes hynafol y derwyddon Celtaidd.\nMeddai’r eisteddfod ar ganrifoedd o draddodiad dilys eisoes; cynulliad o feirdd ydoedd yn wreiddiol a fynnai roi trefn ar reolau barddoniaeth a chodi safonau llenyddol. Thomas Burgess, esgob Tyddewi a symbylodd gynnal yr eisteddfod daleithiol yn yr Ivy Bush yn 1819. Cododd Iolo gylch bychan o gerrig derwyddol ar dir y gwesty a chynnal seremoni’r Orsedd. Gwisgodd aelodau’r Orsedd rhwymynnau o wahanol liwiau am eu breichiau.\nByth oddi ar hynny, bu cysylltiad clos rhwng yr Orsedd a’r eisteddfod, yn enwedig yr Eisteddfod Genedlaethol a gynhelir mewn lleoliad gwahanol ym mis Awst, bob blwyddyn. Mae aelodau’r Orsedd yn dal i wisgo gwisgoedd derwyddol o wahanol liwiau ar gyfer seremonïau megis Cadeirio’r Bardd. Yn y gorffennol roedd cylchoedd o gerrig mawr mewn llawer tref yng Nghymru, gan gynnwys canol Caerdydd, i arwyddo bod seremonïau’r Orsedd wedi’u cynnal yno. Er 2005 defnyddir cerrig plastig y gellir eu symud yn hwylus o le i le, er mwyn arbed cost codi cylchoedd cerrig parhaol.\nO 1794 bu’r Ivy Bush yng ngofal Charles Nott. Ei fab ef oedd y Cadfridog Syr William Nott, milwr a gafodd yrfa nodedig yn yr Ymerodraeth Brydeinig ac a gofféir gan gerflun ar Faes Nott, Caerfyrddin. Yn 1806 hysbysebodd Mrs Nott am “wraig ganol oed” i gadw tŷ ac i fod yn forwyn iddi. Yn 1809 roedd Mr Nott yn chwilio am “handsome modern built post-chaise with a barouche box” (sef cerbyd pedair olwyn).\nYn ystod oes Fictoria roedd Helfa Dyfrgwn Siroedd Penfro a Chaerfyrddin a Chymdeithas Ceidwadwyr Sir Gaerfyrddin ymysg y mudiadau a fyddai’n cwrdd yn y Royal Ivy Bush (fel yr adwaenid y lle bryd hynny).\nYn Ebrill 1909 cynhaliwyd Llys Sirol Misol Caerfyrddin yma. Y prif achos i’w ddwyn gerbron oedd achos Thomas Morley o Landybïe a honnodd i’w “motor bus” gael ei niweidio gan geffyl a chart a oedd yn eiddo i gigydd o Lanarthne o’r enw Samuel Jones.\nCod post: SA31 1LG Map\nGwefan Gwesty'r Ivy Bush Royal


Beth mae IVVGA yn ei olygu? -IVVGA diffiniadau | Talfyriad chwiliwr\nHafan › I › IVVGA\nBeth mae IVVGA yn ei olygu?\nYdych chi'n chwilio am ystyron IVVGA? Ar y ddelwedd ganlynol, gallwch weld diffiniadau mawr o IVVGA. Os ydych chi eisiau, gallwch hefyd lawrlwytho ffeil delwedd i'w hargraffu, neu gallwch ei rhannu gyda'ch ffrind drwy Facebook, Twitter, Pinterest, Google, ac ati. I weld yr holl ystyron o IVVGA, sgroliwch i lawr. Dangosir y rhestr lawn o ddiffiniadau yn y tabl isod yn nhrefn yr wyddor.\nYstyriaethau Mawr IVVGA\nMae'r ddelwedd ganlynol yn cyflwyno'r ystyron a ddefnyddir amlaf o IVVGA. Gallwch lawr y ffeil ddelwedd ar ffurf PNG ar gyfer defnydd all-lein neu ei hanfon i'ch ffrindiau drwy e-bost.Os ydych chi'n wefeistr ar wefan anfasnachol, mae croeso i chi gyhoeddi'r ddelwedd o ddiffiniadau IVVGA ar eich gwefan.\nPob diffiniad o IVVGA\nFel y soniwyd uchod, fe welwch bob ystyr o IVVGA yn y tabl canlynol. Cofiwch fod yr holl ddiffiniadau wedi'u rhestru yn nhrefn yr wyddor.Gallwch glicio dolenni ar y dde i weld gwybodaeth fanwl o bob diffiniad, gan gynnwys diffiniadau yn Saesneg a'ch iaith leol.\nIVVGA Cymdeithas tyfwyr llysiau Cwm Imperial\nBeth mae IVVGA yn sefyll amdano yn y testun\nYn sum, mae IVVGA yn acronym neu'n air byrfodd sy'n cael ei ddiffinio mewn iaith syml. Mae'r dudalen hon yn dangos sut mae IVVGA yn cael ei ddefnyddio mewn fforymau negeseua a sgwrsio, yn ogystal â meddalwedd rhwydweithio cymdeithasol fel VK, Instagram, Whatsapp, a Snapchat. O'r tabl uchod, gallwch weld yr holl ystyron o IVVGA: Mae rhai yn dermau addysgol, a'r llall yn dermau meddygol, a hyd yn oed telerau cyfrifiadurol. Os ydych yn gwybod am ddiffiniad arall o IVVGA, cysylltwch â ni. Byddwn yn ei gynnwys yn ystod y diweddariad nesaf o'n cronfa ddata. Fe'ch hysbysir bod rhai o'n acronymau a'u diffiniadau yn cael eu creu gan ein hymwelwyr. Felly, mae croeso mawr i'ch awgrym o acronymau newydd! Fel dychwelyd, rydym wedi cyfieithu'r acronym o IVVGA i Sbaeneg, Ffrangeg, Tsieinëeg, Portiwgaleg, Rwsieg, ac ati. Gallwch sgrolio ymhellach i lawr a chlicio'r ddewislen iaith i ddod o hyd i ystyron IVVGA mewn ieithoedd 42 eraill.


Welsh Language Partnership Council meeting: 22 October 2020 [HTML] | GOV.WALES\nWelsh Language Partnership Council meeting: 22 October 2020\nWelsh Language Partnership Council meeting: 22 October 2020 [HTML]\nMinutes of a meeting of the Welsh Language Partnership Council on 22 October 2020.\nDiweddariad gan y Gweinidog Iechyd Meddwl, Llesiant a’r Gymraeg\nAdborth gan yr is-grwpiau\n“Mae Bywydau Du o Bwys / Black Lives Matter”\nDiweddariad ar waith ymchwil ym maes ail gartrefi a thrafodaeth\nAdroddiad Blynyddol Cymraeg 2050 ar gyfer 2019 i 2020 (drafft) a’r camau nesaf\nEnlli Thomas (tan 14:00), Aelod, Cyngor Partneriaeth y Gymraeg\nAelodau staff Is-adran y Gymraeg (Arsylwi’n unig), Is-Adran y Gymraeg, Llywodraeth Cymru\nEstynnwyd croeso cynnes i bawb gan Eluned Morgan, y Gweinidog Iechyd Meddwl, Llesiant a’r Gymraeg, i rith-gyfarfod Cyngor Partneriaeth y Gymraeg. Nodwyd bod aelodau o Uwch-dîm Rheoli Is-Adran y Gymraeg yn bresennol yn y cyfarfod i wrando ar y trafodaethau ac i fod ar gael i ateb cwestiynau ar unrhyw faes perthnasol yn ôl y galw.\nEitem 1: diweddariad gan y Gweinidog Iechyd Meddwl, Llesiant a’r Gymraeg\nCafwyd diweddariad gan y Gweinidog ar yr hyn sydd wedi digwydd dros yr haf.\nCyn troi at yr eitem gyntaf, cyfeiriodd y Gweinidog at gofnodion y cyfarfod diwethaf, a gynhaliwyd ar 18 Mehefin gan holi am unrhyw sylwadau brys. Cynigodd y Gweinidog bod aelodau’n cysylltu gyda’r Ysgrifenyddiaeth os bydd ganddynt unrhyw sylwadau ar y cofnodion. Fel arall, byddant yn cael eu cymeradwyo.\nDiolchodd aelod i’r Gweinidog ac i aelodau’r Is-adran am eu gwaith ar hyd y cyfnod hwn.\nEitem 2: adborth gan yr is-grwpiau\nTrodd y Gweinidog at yr ail eitem ar yr agenda.\nGan droi at pob is-grŵp yn ei dro, estynnwyd croeso i’r cadeiryddion roi diweddariad ar eu gwaith.\nYn dilyn diweddariad cadeirydd is-grwp yr Economi, cododd dau bwynt gweithredu:\nPwynt Gweithredu 1: Ystyried gwahodd Cyfarwyddwr Busnes a Rhanbarthau y Llywodraeth i ddod i gyfarfodydd Bwrdd Crwn yr Economi yn y dyfodol.\nPwynt Gweithredu 2: Rhannu gwerthusiad Arfor gyda’r Gweinidog pan ddaw ar gael.\nDiolchodd y Gweinidog i’r is-grwpiau am eu gwaith gan ddatgan ei bod yn edrych ymlaen at glywed mwy yn y cyfarfod nesaf.\nEitem 3: “Mae Bywydau Du o Bwys / Black Lives Matter”\nCafwyd cyflwyniad anffurfiol gan aelod ar y pwnc ‘Mae Bywydau Du o Bwys’. Nododd yr aelod ei fod wedi bod yn ysgrifennu llyfr sy’n cyffwrdd â’r maes a sut mae hynny’n cysylltu gyda’r gymuned Gymraeg.\nNododd yr aelod beth oedd y canfyddiadau a gafwyd a bu’n trafod ystadegau yn ymwneud â nifer y bobl o gymunedau ethnig sy’n siarad Cymraeg.\nPwynt Gweithredu 3: Ceisio denu aelodau o’r gymuned ethnig i ystyried ymgeisio i ddod yn aelodau o Gyngor Partneriaeth y Gymraeg yn y dyfodol.\nPwynt Gweithredu 4: Cynnwys cyfeiriad cynhwysfawr at y maes hwn yn Rhaglen Waith nesaf y Llywodraeth a chynnwys aelodau o’r gymuned wrth ddrafftio’r adran berthnasol.\nPwynt Gweithredu 5: Gwneud yn siŵr bod polisïau sy’n ymwneud â’r Gymraeg (er enghraifft strategaeth Cymraeg. Mae’n perthyn i ni i gyd y Llywodraeth) yn gweithio ochr yn ochr â pholisïau cydraddoldeb.\nEitem 4: diweddariad ar waith ymchwil ym maes ail gartrefi a thrafodaeth\nTrodd y Gweinidog at yr eitem nesaf ar yr agenda.\nCafwyd diweddariad anffurfiol gan aelod o’r Cyngor am ei waith ymchwil yn y maes hwn gan gyfeirio at ddatblygiadau pellach yn sgil COVID-19.\nSoniodd un aelod ei bod wedi gwneud ymholiadau yn ei hardal leol, a nododd bod yna gynnydd sylweddol wedi bod o ran gwerthiant tai ac ym mhrisiau’r tai. Yn anffodus, nid oedd modd iddi wybod faint o’r tai hyn sy’n ail gartrefi.\nNododd y Gweinidog ei bod yn edrych ymlaen at ddarllen copi terfynol o'r adroddiad yn y Flwyddyn Newydd.\nEitem 5: adroddiad Blynyddol Cymraeg 2050 ar gyfer 2019 i 2020 (drafft) a’r camau nesaf\nTrodd y Gweinidog i drafod yr adroddiad blynyddol.\nNododd y Gweindiog bod yr adroddiad ar ffurf drafft. Bydd yr adroddiad yn cael ei gyflwyno yn y Senedd ddiwedd mis Tachwedd. Y bwriad felly oedd rhoi blas i’r aelodau ar ble oedden ni wedi cyrraedd gyda Cymraeg 2050 cyn i COVID-19 daro cyn agor trafodaeth am rai o’r materion y dylem eu hystyried wrth droi ein golygon tuag at ddrafftio Rhaglen Waith newydd ar gyfer 2021 ymlaen.\nCafwyd trafodaeth lefel uchel ar gynnwys yr adroddiad ac yna ar rai o’r prif heriau i’w hystyried, er enghraifft Brexit, y sefyllfa sosio-economaidd, ail gartrefi, pobl ifanc yn gadael y cadarnleoedd, cadernid yr economi ayyb.\nDiolchodd y Gweinidog i’r Aelodau am y drafodaeth gan addo y bydd digon o gyfle i gydweithio a thrafod y Rhaglen Waith nesaf yn 2021.\nNid oedd unrhyw fater arall i’w drafod.\nDiolchodd i’r Gweinidog i’r aelodau am eu hamser, eu cefnogaeth a’u gwaith.\nYstyried gwahodd Cyfarwyddwr Busnes Rhanbarthau y Llywodraeth i ddod i gyfarfod Bwrdd Crwn yr Economi yn y dyfodol.\nIs-grŵp yr Economi\nRhannu gwerthusiad Arfor gyda’r Gweinidog pan ddaw ar gael.\nHwn ar gael ym mis Mawrth\nCeisio denu aelodau o’r gymuned ethnig i ystyried ymgeisio i ddod yn aelodau o Gyngor Partneriaeth y Gymraeg yn y dyfodol.\nSwyddogion Llywodraeth Cymru\nCynnwys cyfeiriad cynhwysfawr at y maes hwn yn Rhaglen Waith y Llywdoraeth a chynnwys aelodau o’r gymuned wrth ddrafftio’r adran berthnasol.\nGwneud yn siwr bod polisïau sy’n ymwneud â’r Gymraeg (er enghraifft strategaeth Cyrmaeg. Mae’n perthyn i ni gyd y Llywdoraeth) yn gweithio ochr yn ochr â pholisïau cydraddoldeb.


Lefelau rhybudd a chyfyngiadau yng Nghymru: hawliau plant [HTML] | LLYW.CYMRU\nLefelau rhybudd a chyfyngiadau yng Nghymru: hawliau plant\nLefelau rhybudd a chyfyngiadau yng Nghymru: hawliau plant [HTML]\nAsesiad effaith ar lefelau rhybudd a chyfyngiadau COVID-19 a'u heffaith ar hawliau plant.\nDiffiniad o blentyn\nBeth yw'r cyfyngiadau a'r lefelau rhybudd arfaethedig yng Nghymru?\nBeth y mae hyn yn ei olygu i blant a phobl ifanc?\nPa rai o hawliau CCUHP sy’n llywio ein penderfyniadau?\nBeth y gall Llywodraeth Cymru ei wneud i roi tawelwch meddwl i blant?\nO dan Erthygl 1 o CCUHP, mae plentyn yn golygu unigolyn dan 18 oed, oni bai bod y plentyn yn dod yn oedolyn yn gynharach o dan y gyfraith sy'n gymwys iddo.\nFelly, wrth ystyried effeithiau unrhyw newidiadau i lefelau rhybudd a chyfyngiadau yng Nghymru a ategir gan Reoliadau Diogelu Iechyd (Cyfyngiadau Coronafeirws) (Cymru) 2020 ar blant, rhaid inni ystyried y ffordd y mae'r effeithiau hynny yn amrywio yn ôl oedran, yn ogystal ag yn ôl rhyw, ethnigrwydd, statws economaidd-gymdeithasol a daearyddiaeth.\nMae Mesur Hawliau Plant a Phobl Ifanc (Cymru) 2011 yn datgan bod yn rhaid i Weinidogion roi sylw dyledus i Gonfensiwn y Cenhedloedd Unedig ar Hawliau'r Plentyn (CCUHP). Mae Erthygl 12 o CCUHP yn nodi bod gan blant yr hawl i fynegi eu barn ynghylch yr hyn a ddylai ddigwydd pan fydd oedolion yn gwneud penderfyniadau sy’n effeithio arnynt, ac i’w barn gael ei hystyried. Cyfarfu Prif Weinidog Cymru â phobl ifanc ar 28 Hydref a chyfarfu ef a'r Dirprwy Weinidog Iechyd a Gwasanaethau Cymdeithasol â phobl ifanc ar 19 Tachwedd.\nDaeth Rheoliadau Diogelu Iechyd (Cyfyngiadau Coronafeirws) (Cymru) 2020 i rym ar 26 Mawrth. Cafodd y rhain eu disodli gan Reoliadau Diogelu Iechyd (Cyfyngiadau Coronafeirws) (Rhif 2) (Rhif 3) a (Rhif 4) (Cymru) 2020.\nO ran cyfyngiadau rheoliadol yng Nghymru, unwaith y cytunir ar y cyfyngiadau i'w cyflwyno o ddydd Gwener 4 Rhagfyr, bydd cyfres eang o reoliadau ar waith sydd wedi bod yn sail i lefelau gwahanol o gyfyngiadau ers mis Medi, sy'n cyfateb i'r rhai yn yr Haenau / Lefelau yn Lloegr a'r Alban.\nY nod yw darparu cyfres sefydlog o reoliadau ar gyfer lefelau risg gwahanol sy'n ceisio sicrhau cyn lleied o gadwyni trosglwyddo â phosibl, er mwyn achub bywydau a helpu'r GIG.\nEr ei bod yn anochel y bydd hyn yn effeithio ar hawliau plant, bydd rhywfaint o le i liniaru'r rhan fwyaf o'r effeithiau mwyaf sylweddol wrth ddethol mesurau a'r pecyn cymorth a gynigir ar bob lefel, ond ni fydd modd mynd i'r afael â phob effaith anghymesur a negyddol. Mae'r effeithiau negyddol hyn yn parhau i gael eu goddef ar sail y risg i iechyd y cyhoedd.\nBydd y lefelau a'r mesurau rheoliadol arfaethedig yn caniatáu ar gyfer asesu a gweithredu ar unrhyw lefel. Bydd rhagor o gyfyngiadau llymach a chyfnodau atal byr, ar ben y cyfnod estynedig o gyfyngiadau symud lleol a chenedlaethol, yn dwysáu'r effeithiau negyddol. Wrth bennu'r math o gymorth a gynigir ar bob lefel, dylid rhoi blaenoriaeth i fesurau a chymorth sy'n lliniaru'r effeithiau negyddol ar hawliau plant.\nEr bod sawl opsiwn o ran yr hyn a fydd yn aros ar agor, yr hyn a fydd yn cau, p'un a ddylem aros gartref, aros yn lleol, gweithio gartref, pa aelwydydd all gyfarfod ar bob lefel, rhaid i hawliau plant fod yn ystyriaeth yn y broses o wneud penderfyniadau.\nDylem gofio mai dyma blentyndod pob plentyn yng Nghymru, a'r unig blentyndod y byddant yn ei gael.\nDrwy gydol y pandemig, mae adborth gan ein rhanddeiliaid, rhieni a phlant a phobl ifanc eu hunain wedi nodi amrywiaeth o faterion o ran hawliau plant yn sgil y cyfyngiadau symud, y byddem yn awyddus i ddysgu ohonynt a'u hatal, cyn belled ag y bo'n ymarferol bosibl, rhag digwydd eto.\nDylai'r egwyddorion cyffredinol canlynol barhau i helpu i lywio penderfyniadau ynghylch ein camau gweithredu drwy gydol y pandemig, ni waeth pa gyfyngiadau sydd ar waith yng Nghymru ar y pryd.\nDylai plant a phobl ifanc fod yn ddiogel, a chael eu gweld, eu clywed, eu meithrin a'u datblygu\nDylai plant allu mynd i'r ysgol a lleoliad gofal plant (gan gynnwys Dechrau'n Deg)\nDylai plant allu mynd allan i chwarae a gwneud ymarfer corff\nDylid caniatáu i blant iau, dan 12 oed, gymysgu'n rhydd\nDylai gwasanaethau sy'n cefnogi teuluoedd barhau i weithredu a gallu cynnig gwasanaethau wyneb yn wyneb lle mae angen y plentyn/teulu yn cyfiawnhau hynny. Efallai y bydd angen cymorth ar deuluoedd dan anfantais i ddefnyddio gwasanaethau ar-lein – gan gynnwys cyfarpar TG a/neu ‘data’.\nDylai plant ag anghenion ychwanegol gael yr asesiadau a'r cymorth sydd eu hangen arnynt – gall hyn gynnwys swigen gefnogaeth ehangach ar gyfer teuluoedd/gwasanaethau er mwyn sicrhau na chaiff yr un teulu ei adael i ymdopi ar ei ben ei hun – gall olygu grŵp mwy yn mynd allan i wneud ymarfer corff i gefnogi'r plentyn\nNi ddylai'r un plentyn fynd heb fwyd\nDylai fod cymorth i rieni ar gael drwy amrywiaeth o ddulliau, gan gynnwys mamau/rhieni newydd\nDylid cynnal asesiadau o ddatblygiad yn y blynyddoedd cynnar fel mater o drefn (wyneb yn wyneb lle bo angen yn unol â mesurau diogelu rhag COVID-19) a rhoi ymyriadau ar waith (e.e. iaith a lleferydd, golwg a chlyw)\nDylid cyfathrebu ynghylch pob un o'r uchod yn glir, gan gynnwys â phlant a phobl ifanc\nOs rhoddir cyfyngiadau lefel 4 ar waith yn y dyfodol:\nDylid rhoi blaenoriaeth i blant agored i niwed drwy ddull gweithredu amlasiantaethol\nDylai fod cynllun cymorth ar waith ar gyfer plant ag anghenion dysgu penodol/ychwanegol\nDylid sicrhau bod gan blant gyfarpar TG a digon o ddata i'w galluogi i gymryd rhan mewn gwersi a chael gafael ar adnoddau addysgol ar-lein, yn ogystal â chysylltu â'u ffrindiau\nDylid cynyddu nifer y gwasanaethau trydydd sector, gwasanaethau mewn ysgolion a gwasanaethau iechyd meddwl ar-lein. Dylid gweithredu ar sail risg i sicrhau bod y bobl ifanc fwyaf agored i niwed yn parhau i gael eu cefnogi gan wasanaethau iechyd meddwl y GIG.\nDylid cynnig cymorth ychwanegol i blant o deuluoedd nad Cymraeg/ Saesneg yw eu hiaith gyntaf, ochr yn ochr â'u rhieni\nDylid atgoffa pawb i sicrhau bod plant a phobl ifanc yn ddiogel ac yn gwybod i ble y gallant droi am help neu i drafod pryderon.\nDylid cyfathrebu â phlant a phobl ifanc mewn iaith gysurlon, hawdd ei deall, ac egluro'r hyn sy'n digwydd a pham\nDyma'r lefelau, y cyfyngiadau a'r rheoliadau arfaethedig sy'n cael eu hystyried:\nLefel 1 / Risg isel: Y rheoliadau a fu ar waith yn ystod yr haf (mwyaf llac), ond gan ganiatáu i rai aelwydydd gymysgu (e.e. y rheol 6 fel y'i disgrifir yn Lloegr).\nLefel 2 / Risg ganolig: Y rheoliadau cyn y cyfnod atal byr (h.y. y rhai sydd ar waith ar hyn o bryd).\nLefel 3 / Risg uchel: Y rheoliadau y cytunir arnynt ar gyfer dydd Gwener 4 Rhagfyr.\nLefel 4 / Risg uchel iawn: Rheoliadau'r cyfnod atal byr.\nRhoddir rhagor o fanylion o dan bob pennawd allweddol isod.\nMae pobl wedi dweud eu bod am gael un rheol i Gymru gyfan am fod hyn yn gwneud pethau'n haws iddynt eu deall.\nLefel 1 (Risg Isel)\nLefel 2 (Risg Ganolig)\nLefel 3 (Risg Uchel)\nLefel 4 (Risg Uchel Iawn)\nGofyniad i aros gartref\nCyfarfod mewn anheddau preifat\nY rheol chwech o bobl, ac eithrio plant o dan 11 oed\nAelwydydd estynedig yn unig\nAelwyd neu swigen gefnogaeth yn unig\nCyfarfod yn yr awyr agored\nY rheol pedwar o bobl, ac eithrio plant o dan 11 oed\nHyd at dair aelwyd\nHyd at ddwy aelwyd\nSwigen gefnogaeth (oedolion sengl neu rieni sengl yn ymuno ag unrhyw aelwyd arall)\nDim mwy na 30 o bobl, ac eithrio plant o dan 11 oed a gofalwyr\nAelwyd estynedig (os oes mwy na 6) mewn mannau awyr agored cyhoeddus ond nid lleoliad rheoleiddiedig\nAelwyd estynedig (os oes mwy na 4) mewn mannau awyr agored cyhoeddus ond nid lleoliad rheoleiddiedig\nGweithgareddau wedi'u trefnu a Chwaraeon\nHyd at 50 o bobl Hyd at 15 o bobl Hyd at 15 o bobl (wedi’u cyfyngu gan safleoedd yn cau) Cyfyngedig i wasanaethau cyhoeddus a gwirfoddol\nGweithgareddau awyr agored wedi'u trefnu\nHyd at 100 o bobl Hyd at 30 o bobl Hyd at 30 o bobl Ddim yn bosibl\nDigwyddiadau awyr agored (niferoedd cyfyngedig)\nStadia ar agor i wylwyr (niferoedd cyfyngedig)\nDigwyddiadau eistedd neu symudol dan do (niferoedd cyfyngedig\nDigwyddiadau awyr agored – cynlluniau peilot\nStadia ar gau i wylwyr\nDigwyddiadau dan do – cynlluniau peilot\nPob un yn cael ei ganiatáu yn unol â chanllawiau a mesurau lliniaru (e.e. chwaraeon cyswllt cyfyngedig dan do)\nCaniateir chwaraeon a hyfforddiant proffesiynol, elît a dynodedig\nCyfyngedig i reolau gweithgareddau cyffredinol (15 dan do, 30 yn yr awyr agored), eithriadau ar gyfer gweithgareddau plant\nYmarfer unigol yn yr awyr agored\nGweithgareddau plant o dan oruchwyliaeth\nCaniateir Caniateir Caniateir Ddim yn bosibl (mae eithriadau addysg a gofal plant yn parhau)\nY tri phrif beth yr oedd y rheolau aros gartref wedi effeithio arnynt ym marn pobl ifanc (12-18 oed) oedd 'methu gwario amser gyda fy ffrindiau' (72%), ‘ddim yn gallu gweld aelodau o fy nheulu’ (59%) ac ‘ysgolion a cholegau ar gau’ (42%) (Arolwg Coronafeirws a fi).\nDywedodd pobl ifanc wrth Brif Weinidog Cymru nad oeddent yn deall pam na allent weld ffrindiau ysgol y tu allan i oriau ysgol. Roeddent yn agored i gael cyfyngiadau ar nifer y ffrindiau y gallent gymysgu â nhw.\nY brif broblem i blant a phobl ifanc 11 oed a throsodd fydd y gallu i gyfarfod â ffrindiau y tu allan i'w haelwyd. Mae hyn yn bosibl ar bob lefel heblaw lefel 4, lle mae cymysgu yn gyfyngedig i aelwyd neu swigen gefnogaeth yn unig. Tra bod y mesurau yn fwy llym mewn perthynas â chymysgu dan do, bydd cynnal y rheol chwech o bobl (lefel 1) a'r rheol pedwar o bobl (lefel 2 a lefel 3) mewn perthynas â chyfarfod yn yr awyr agored yn helpu i ddangos bod eu barn wedi'i hystyried ac yn eu galluogi i gymdeithasu â ffrindiau yn hytrach na dim ond rhieni/neiniau a theidiau.\nMae'r rheolau o ran nifer y bobl a all gymryd rhan mewn gweithgareddau awyr agored wedi'u trefnu a gweithgareddau dan do wedi'u trefnu yn lleihau wrth i lefel y risg gynyddu. Mae'r opsiynau sy'n cael eu hystyried ond yn atal gweithgareddau dan do wedi'u trefnu ar lefel 4, gyda rhai cyfyngiadau o ran y math o safle a ddefnyddir fel arfer yn lefel 3. Byddai eithriadau ar gyfer gwasanaethau cyhoeddus, gweithgareddau addysg, gweithgareddau plant o dan oruchwyliaeth, gan gynnwys gofal cofleidiol (gofal plant cyn ac ar ôl yr ysgol), grwpiau a gweithgareddau i bobl ifanc dan 18 oed, a grwpiau chwarae plant yn parhau heblaw ar lefel 4.\nMae Erthygl 6: Mae gan bob plentyn hawl i fyw. Dylai llywodraethau ofalu bod plant yn goroesi ac yn datblygu’n iach, yn bwysig yma.\nMae'r hawl i fyw yn fwy na chadw'n ddiogel rhag y feirws. Mae'n ymwneud â datblygu'n gymdeithasol, yn emosiynol, yn gorfforol, yn feddyliol ac yn ysbrydol.\nMae'r gallu i chwarae a gwneud ymarfer corff yn hanfodol i ddatblygiad corfforol plentyn a'i iechyd meddwl a'i les.\nDylai plant iau allu cymdeithasu – mae hyn yn bwysig i fabanod a phlant bach, yn ogystal â phlant oedran ysgol gynradd.\nNododd arolwg 'Babies-in-Lockdown' fod ychydig dros chwarter (28%) y rhai a oedd yn bwydo ar y fron yn teimlo nad oeddent wedi cael y cymorth yr oedd ei angen arnynt. Roedd dros hanner yr ymatebwyr yn bwydo ar y fron (55%), ond nid oedd hanner y rhai a oedd yn defnyddio llaeth fformiwla wedi bwriadu gwneud hynny (53%).\nDylid ystyried Erthygl 31: Mae gan blant yr hawl i ymlacio a chwarae, ac i ymuno mewn ystod eang o weithgareddau, hefyd.\nRoedd ymatebwyr BAME yn llawer llai tebygol o ddweud eu bod wedi bod yn gwneud ymarfer corff yn yr awyr agored, ar draws y grwpiau oedran.\nRoedd plant BAME 7-11 oed yn llawer llai tebygol o ddweud eu bod yn chwarae'n fwy aml nag o'r blaen.\nDywedodd pobl ifanc wrth Brif Weinidog Cymru eu bod am gael mwy o gyfleoedd i gymryd rhan mewn chwaraeon wedi'u trefnu.\nHefyd, gwnaethant ddweud eu bod am gymryd rhan mewn prosiectau ieuenctid wedi'u trefnu\nAr lefel 4, byddai'n rhaid i wasanaethau newid i ddarparu cymorth ar-lein a chymorth rhithwir yn unig, gyda chymorth wyneb yn wyneb yn cael ei gyfyngu i gymorth brys neu lle roedd plentyn mewn perygl. Byddai gwasanaethau mamolaeth ac amenedigol yn parhau, gyda gwasanaethau ymwelwyr iechyd a chymorth ehangach ar waith yn rhithwir.\nAr bob lefel arall, gallai gwasanaethau ailddechrau, gan gynnwys cynnal dosbarthiadau bwydo ar y fron a dosbarthiadau rhiant a phlentyn, er mwyn cefnogi iechyd meddwl amenedigol mamau a sicrhau bod plant ifanc yn cael eu gweld a bod eu datblygiad yn cael ei asesu fel y gellid ymyrryd yn gynnar pe bai angen. Byddai gwasanaethau cymorth ehangach drwy Dechrau'n Deg yn ailddechrau hefyd, gan gynnwys cymorth wyneb yn wyneb, a chymorth i leihau effaith oedi mewn datblygiad na sylwyd arno o bosibl yn ystod cyfnod y cyfyngiadau symud; onid eir i'r afael â'r oedi hwn, bydd yn arwain at oblygiadau hirdymor i'r plentyn, y teulu, gwasanaethau cymorth a chymdeithas yn gyffredinol, gan arwain at ymyriadau mwy costus i rai a niwed na ellir ei wrthdroi i eraill. Ym mhob achos, byddai angen i gymorth wyneb yn wyneb gael ei ddarparu yn unol â'r canllawiau a'r arferion diogel cyfredol ar gyfer COVID-19.\nAr lefel 1 a lefel 2, bydd cyfleusterau chwarae yn parhau ar agor ac yn hygyrch, yn unol â hawliau plant i chwarae, gydag ardaloedd chwarae dan do ar gau ar lefel 3 a phob cyfleuster ar gau ar lefel 4. Dylai meysydd chwarae awyr agored aros ar agor ar bob lefel er mwyn lliniaru effaith gwasanaethau dan do cyfyngedig, a sicrhau bod plant yn parhau i gael y cyfle i chwarae. Mae hyn yn arbennig o bwysig i blant o aelwydydd heb ardal awyr agored a/neu brinder lle dan do. O ran plant hŷn, dylai Gwasanaethau Ieuenctid barhau'n weithredol, gan ddarparu mannau diogel i blant a phobl ifanc gwrdd, cymdeithasu a chael cymorth yn ôl yr angen yn achos pob lefel ond yr uchaf.\nMae gweithgareddau dan do wedi'u trefnu, megis grwpiau rhiant a phlentyn, yn chwarae rhan bwysig yn natblygiad cymdeithasol, emosiynol, corfforol a gwybyddol plentyn. Gwyddom o adroddiad diweddar gan Ofsted fod plant yn cymryd cam yn ôl o ran eu datblygiad, gan ddechrau yn yr ysgol â llai o sgiliau iaith a lleferydd, yn dal i wisgo cewynnau, ac ati. Er bod Llywodraeth Cymru wedi rhoi rhywfaint o fesurau lliniaru ar waith ym mlwyddyn ariannol 2020/21 drwy'r Gronfa Datblygiad Plant, dim ond os gall y grwpiau hyn gyfarfod yn achos pob lefel heblaw lefel 4 y caiff y mesurau hyn yr effaith fwyaf.\nLefel 4 sy’n peri’r risgiau mwyaf o ran methu â gweld plant a phobl ifanc, a’r pryderon o ran diogelu a fyddai'n deillio o hynny. Gallai ailgyflwyno’r cyfyngiadau hyn gael cryn effaith andwyol ar iechyd meddwl rhieni a datblygiad plant, gan arwain at lu o faterion y gall fod angen ymyriadau sylweddol a chostus i fynd i’r afael â nhw ac, mewn nifer bach o achosion, na ellir eu gwrthdroi. At hynny, bydd angen lliniaru’r effaith ar iechyd meddwl a chorfforol plant a phobl ifanc a nodwyd yn yr ymatebion i arolwg Coronafeirws a fi. Efallai na fydd modd i rai gwasanaethau iechyd weithredu i'r eithaf os caiff cyfyngiadau lefel 4 eu cyflwyno, a gallai hyn gael effaith andwyol ar blant a phobl ifanc sy’n dibynnu ar y gwasanaethau hyn, e.e. cymorth iechyd meddwl.\nCyfyngiadau ar fusnesau a gwasanaethau\nCaniateir i safleoedd trwyddedig weini alcohol rhwng 6am a 10pm. Rhaid i safleoedd (gan gynnwys y rhai lle gellir dod â’ch alcohol eich hun) gau erbyn 10:20pm. Eithriadau cyfyngedig.\nGwerthu alcohol i'w yfed oddi ar y safle yn unig (ni cheir yfed alcohol ar y safle) Rhaid i fusnesau lletygarwch gau am 6pm, ac ni chaiff siopau diodydd trwyddedig werthu alcohol ar ôl 10pm.\nAr gau. Gwasanaeth tecawê a danfon yn unig rhwng 6am a 10pm.\nManwerthu nwyddau nad ydynt yn hanfodol\nAr gau (gwasanaeth clicio a chasglu yn unig)\nGwasanaethau cyswllt agos (siopau trin gwallt, salonau ewinedd a harddwch, parlyrau tatŵs a thylino etc.)\nAr gau (ac eithrio gwasanaethau meddygol a gwasanaethau cysylltiedig)\nLletygarwch (tafarndai, bwytai, caffis, bariau, clybiau i aelodau)\n[Gwasanaeth wrth y bwrdd, mesurau lliniaru eraill a gwasanaeth tecawê ar bob lefel. Cyfyngiadau arferol]\nCaniateir i safleoedd trwyddedig weini alcohol rhwng 6am a 10pm. Rhaid i safleoedd (gan gynnwys y rhai lle gellir dod â’ch alcohol eich hun) gau erbyn 10:20pm. Eithriadau cyfyngedig\nDim alcohol i’w yfed ar y safle. Cânt agor rhwng 6am a 6pm, ac ar gyfer tecawê ar ôl 6pm\nAr gau (heblaw am tecawê a danfon)\nAr agor (cyfyngiadau teithio i bobl o ardaloedd lle mae nifer uchel o achosion)\nHanfodol yn unig (ar gyfer gwaith neu resymau eraill)\nLleoliadau adloniant (sinemâu, alïau bowlio, canolfannau ac ardaloedd chwarae dan do, arcedau diddanwch, theatrau a neuaddau cyngerdd)\nAtyniadau dan do i ymwelwyr (gan gynnwys amgueddfeydd, orielau, atyniadau addysgol a threftadaeth, a safleoedd treftadaeth fel plastai)\nCanolfannau sglefrio (at ddefnydd hamdden y cyhoedd)\nAtyniadau awyr agored i ymwelwyr (gan gynnwys gerddi, amgueddfeydd, parciau antur, ffeiriau, safleoedd treftadaeth, atyniadau fferm, sŵau)\nAr agor, ond elfennau dan do ar gau\nCyfleusterau hamdden a ffitrwydd (campfeydd, pyllau nofio, sbas, stiwdios ffitrwydd)\nLleoliadau ar gyfer digwyddiadau a chynadleddau\nAr agor ar gyfer gweithgareddau cyfyngedig (e.e. digwyddiadau peilot o dan do)\nGall y rhan fwyaf o fusnesau aros ar agor ar lefel 1, gyda'r rhestr o fusnesau a ddylai gau neu fod yn destun cyfyngiadau o ran yr hyn y gellir ac na ellir ei werthu a/neu amseroedd busnes yn cynyddu gyda lefel y risg.\nMae'n bwysig i bobl ifanc eu bod yn gallu cyfarfod â ffrindiau y tu allan i amgylchedd yr ysgol. Mae'n debyg bod lleoliad rheoleiddiedig yn fan cyfarfod mwy diogel i'r rhai a all fforddio prynu diodydd mewn caffi, er enghraifft. Efallai na fydd y bobl ifanc fwyaf difreintiedig yn gallu achub ar y cyfle hwn.\nBydd cau busnesau a/neu leihau oriau busnes yn cael effaith economaidd. Gallai hyn arwain at fwy o galedi ymhlith teuluoedd incwm isel a gallai arwain at fwy o deuluoedd yn wynebu caledi ariannol. Gallai pwysau ychwanegol gael effaith negyddol ar fywyd teuluol a chydberthnasau rhwng rhieni.\nMae'n debygol bod Erthygl 26: Dylai’r Llywodraeth roi mwy o arian ar gyfer plant teuluoedd mewn angen wedi'i hystyried.\nDywedodd y plant BAME a ymatebodd i'r arolwg eu bod yn fwy tebygol o ddweud bod angen help arnynt i sicrhau bod gan eu teulu ddigon o fwyd. Maent yn fwy tebygol o nodi arwyddion o ansicrwydd bwyd. Mae hyn hefyd wedi'i nodi gan randdeiliaid syn gweithio'n uniongyrchol gyda'r gymuned BAME.\nMewn ymateb i hyn, mae Llywodraeth Cymru wedi blaenoriaethu\nteuluoedd sydd mewn tlodi drwy'r Gronfa Cymorth Dewisol, Prydau Ysgol Am Ddim, banciau bwyd, ac ati – mae angen i hyn barhau er mwyn sicrhau na fydd yr un plentyn yn llwgu\nrhoi cyllid i awdurdodau lleol er mwyn cefnogi cydberthnasau rhwng rhieni.\nMae'n debygol y caiff Erthygl 27: Mae gan blant yr hawl i safon bywyd sy’n ddigon da i ddiwallu eu hanghenion corfforol a meddyliol. Dylai’r Llywodraeth helpu teuluoedd na allant fforddio darparu hyn, ei hystyried hefyd.\nMae plant a phobl ifanc BAME yn fwy tebygol o fod yn byw mewn tai gorlawn ac o ansawdd is, sy'n ei gwneud hi'n anos aros gartref a dysgu gartref.\nNododd plant a phobl ifanc BAME fod y cyfyngiadau wedi effeithio ar eu gallu i gadw'n iach yn gorfforol ac yn feddyliol, a bod prinder lle neu fyw mewn tai gorlawn wedi gwneud hyn yn anos.\nRoedd plant a phobl ifanc anabl yn fwy tebygol o nodi effaith negyddol ar eu hiechyd meddwl a bod cau gwasanaethau yn cael effaith fawr ar y ffordd roeddent yn teimlo.\nNododd adroddiad 'Babies-in-Lockdown’ fod bron hanner (47%) y rhieni wedi dweud bod eu baban wedi mynd yn fwy dibynnol arnynt. Dywedodd chwarter (26%) fod eu baban yn crio mwy na'r arfer. Roedd nifer y rhai a ddywedodd fod eu babanod yn crio mwy, yn strancio mwy ac yn fwy dibynnol arnynt na'r arfer ddwywaith yn fwy ymhlith y rhai ar yr incymau isaf na'r rhai ar yr incymau uchaf.\nNododd yr adroddiad hwn hefyd fod gan 6 o bob 10 o rieni bryderon am eu hiechyd meddwl.\nplant y gallai fod oedi yn eu datblygiad drwy'r Gronfa Datblygiad Plant.\nAr agor am resymau cyfyngedig (e.e. ar gyfer gwasanaethau cyhoeddus hanfodol)\nCyfleusterau cyhoeddus (llyfrgelloedd, canolfannau ailgylchu, ac ati)\nAr gau i’r cyhoedd (clicio a chasglu yn unig)\nCyrtiau chwaraeon, parciau sglefrio, cyrsiau golff, caeau chwarae caeedig\nMae hyn yn cynnwys mannau addoli a fyddai'n aros ar agor ar lefelau 1-3 ond a fyddai ar gau ar gyfer gwasanaethau cymunedol ar lefel 4. Dylent aros ar agor ar gyfer darparu gwasanaethau gofal plant ar bob lefel\nMae Erthygl 14: Mae gan blant yr hawl i feddwl a chredu’r hyn a fynnant ac i arfer eu crefydd, cyhyd ag nad ydynt yn cadw pobl eraill rhag mwynhau eu hawliau, yn bwysig yma. Mae'n galonogol y bydd mannau addoli yn aros ar agor ar bob lefel o gyfyngiadau ond yr un fwyaf difrifol. Mae angen ystyried hawliau pobl ifanc i fynychu seremonïau gwahanol, yn enwedig os ydynt yn 12 neu drosodd.\nBydd canolfannau cymunedol, cyfleusterau cyhoeddus, megis llyfrgelloedd, cyrtiau chwaraeon a pharciau sglefrio, yn aros ar agor ym mhob un o'r categorïau cyfyngiadau ond yr uchaf. Bydd hyn yn cefnogi pob plentyn a pherson ifanc ond yn enwedig plant 7-11 BAME oed a oedd yn fwy tebygol o lawer o ddweud bod cau canolfannau cymunedol a methu â mynd allan i’r awyr agored wedi effeithio ar eu dysgu (arolwg Coronafeirws a fi) Roedd plant a phobl ifanc BAME ar draws holl ystodau oedran yr arolwg hefyd yn fwy tebygol o ddweud bod cau llyfrgelloedd wedi effeithio ar eu dysgu. Bydd angen cyfathrebu'n glir y bydd parciau a mannau gwyrdd yn aros ar agor. Mae hyn yn bwysig am nad oes gan bawb ardd breifat nac ardal awyr agored – mae angen i blant chwarae.\nGofal plant anffurfiol\nCaniateir (ond dylai fod yn hanfodol yn unig)\nColegau, sefydliadau addysg bellach\nAr agor – cyfuniad o ddysgu wyneb yn wyneb ac o bell\nUnedau cyfeirio disgyblion, ysgolion arbennig, ac addysg heblaw yn yr ysgol\nBydd gwasanaethau gofal plant, ysgolion, sefydliadau addysg uwch a sefydliadau addysg bellach yn aros ar agor ar bob lefel ond mae'n bosibl y bydd opsiynau ar gyfer dysgu cyfunol pan fydd y cyfyngiadau ar eu mwyaf.\nAt ei gilydd, caiff Erthygl 28 ei chefnogi drwy'r dull gweithredu hwn, ond mae'n debygol y bydd cyfyngiadau lefel 4 yn cael effaith andwyol sylweddol iawn ar blant anabl a phlant ag anghenion dysgu ychwanegol, plant sydd eisoes yn wynebu anfantais economaidd-gymdeithasol a rhai plant Duon, Asiaidd a Lleiafrifoedd Ethnig.\nYn gyffredinol, mae plant a phobl ifanc o blaid gallu parhau â'u haddysg a mynychu'r ysgol a'r coleg. Yn ystod trafodaeth ddiweddar â Phrif Weinidog Cymru a'r Dirprwy Weinidog Iechyd a Gwasanaethau Cymdeithasol, gofynnwyd i bobl ifanc am eu barn am addysg yn ystod y cyfnod atal byr, a nodwyd y canlynol:\nDim ond fel dewis olaf y dylid ystyried sesiynau ar-lein am fod rhai pobl ifanc yn teimlo'n llai hyderus i e-bostio i ofyn am help; mae'n llawer haws gwneud hynny wyneb yn wyneb yn yr ystafell ddosbarth.\nGall sesiynau ar-lein weithio’n dda iawn os cânt eu defnyddio’n briodol gyda’r cymorth cywir, ond mae achosion o athrawon yn anfon dogfennau PowerPoint neu swmp o waith at bobl ifanc heb gysylltu â nhw wedi hynny.\nRoeddent yn teimlo eu bod wedi cael llawer llai o amser i ddod i adnabod eu hathrawon felly nid oeddent bob amser yn teimlo’n gyfforddus i ofyn am help – mae’n bosibl mai dim ond am ran o hanner cyntaf y tymor y bu rhai ohonynt yn yr ysgol yn sgil gofynion hunanynysu, felly nid oeddent wedi meithrin cydberthynas ag athrawon newydd.\nMae rhai wedi bod yn wynebu problemau tlodi digidol – nid yn unig o ran dyfeisiau ond o ran cysylltiadau Wi-Fi da hefyd\nNid oedd cymaint o archwiliadau llesiant wedi’u cwblhau y tro hwn – roedd dogfen PowerPoint ar ymwybyddiaeth ofalgar wedi’i hanfon.\nTeimlwyd ei bod wedi’i hanfon dim ond er mwyn gwneud hynny. Mynegwyd pryderon am y rhai mewn aelwydydd nad ydynt yn iach a theimlwyd efallai y dylid galw ar y rhain hefyd\nYsgol arbennig ar agor drwy gydol y cyfyngiadau symud, gan addasu eithaf tipyn a bod yn hyblyg er mwyn gwneud ein gorau glas.\nYn y tymor hwy, mae’r canlyniadau sy’n gysylltiedig ag addysg fylchog neu gyfyngedig yn barhaus ac yn creithio:\nLlai o allu neu awydd i gael gafael ar addysg bellach neu uwch;\nLlai o bosibiliadau o ran cyflogaeth;\nLefelau tlodi uwch, a chynnydd yn y bwlch cyrhaeddiad;\nMwy o brofiadau niweidiol yn ystod plentyndod;\nMwy o anghydraddoldeb rhwng y rhywiau;\nGall oedi mewn datblygiad, hyd yn oed mewn un maes, gael effaith sylweddol ar gwrs bywyd unigolyn.\nGallai dros 50% o blant mewn ardaloedd o amddifadedd cymdeithasol fod yn cychwyn yn yr ysgol gyda sgiliau iaith, lleferydd a chyfathrebu gwannach.\nNi chyrhaeddodd un o bob pedwar o blant a oedd yn cael trafferth yn ieithyddol yn bump oed y safon ddisgwyliedig yn Saesneg ar ddiwedd eu cyfnod yn yr ysgol gynradd, o’i gymharu ag un o bob 25 o blant a’u sgiliau iaith yn dda yn bump oed.\nAr ôl ystyried ystod o ffactorau eraill a allai fod wedi dylanwadu ar blant (lefel addysgol y fam, gorboblogi’r tŷ, pwysau geni isel, rhiant sy'n ddarllenydd gwael, etc.), roedd plant oedd â sgiliau normal nad ydynt yn eiriol ond eu geirfa yn gyfyngedig yn 5 oed, erbyn iddynt gyrraedd 34 oed, un waith a hanner yn fwy tebygol o fod yn ddarllenwyr gwael neu gael problemau iechyd meddwl a mwy na dwywaith yn fwy tebygol o fod yn ddi-waith â phlant a oedd a sgiliau ieithyddol normal yn 5 oed.\nCanfuwyd mai geirfa yn 5 oed yw'r rhagfynegydd gorau (o ystod o fesurau yn 5 a 10 oed) ynghylch a oedd plant a oedd yn profi amddifadedd cymdeithasol yn ystod plentyndod yn gallu mynd yn groes i'r duedd a dianc rhag tlodi yn ddiweddarach fel oedolyn.\nMae profiadau niweidiol yn ystod plentyndod (ACE) yn ddigwyddiadau sy'n peri straen yn ystod plentyndod. Rhai o’r rhain yw dioddef camdriniaeth, esgeulustod, neu fagwraeth ar aelwyd lle mae camddefnyddio alcohol neu sylweddau, salwch meddwl, trais neu ymddygiad troseddol sy'n arwain at garcharu. Gall profiadau eraill hefyd gael effaith andwyol ar fywyd plentyn fel tlodi a phrofiadau fel pandemig byd-eang.\nMae ACE yn gyffredin, gyda thua hanner y boblogaeth oedolion (18-69 oed) yng Nghymru yn dweud eu bod wedi profi o leiaf un ACE, a 14% yn adrodd am bedwar neu fwy.\nGall ACE gael effaith andwyol ar iechyd person drwy ei oes, gan gyfrannu at ystod eang o ganlyniadau gwael, gan gynnwys canlyniadau addysgol gwaeth, mwy o anghydraddoldeb iechyd ac afiachusrwydd. Yng Nghymru, mae'r rhai sy'n dioddef pedwar achos o ACE neu ragor, chwe gwaith yn fwy tebygol o fod yn ysmygwr, bedair gwaith yn fwy tebygol o yfed alcohol ar lefelau niweidiol, ddwywaith yn fwy tebygol o gael clefyd cronig (e.e. asthma, canser, gordewdra, clefyd y galon a chlefyd anadlol); , a chwe gwaith yn fwy tebygol o fod wedi cael triniaeth ar gyfer salwch meddwl (e.e. iselder neu orbryder) .\nMae hanes o gael profiad ACE hefyd wedi bod yn gysylltiedig â'r galw cynyddol am wasanaethau iechyd. Gall ACE a'u heffeithiau negyddol ymestyn y tu hwnt i un genhedlaeth, a chael eu dyblygu a’u hysgogi gan ryngweithio cymhleth rhwng ffactorau amgylcheddol personol a chymdeithasol, gan arwain at eu trosglwyddo rhwng cenedlaethau.\nEr nad yw’r gallu i gael addysg yn lliniaru pob effaith economaidd-gymdeithasol, mae’n amlwg bod addysg o ansawdd uchel yn helpu i unioni amrywiaeth o ffactorau tymor hwy. Caiff hyn ei gydnabod yn Symud Cymru Ymlaen. At hynny, byddai cynnal amser mewn ysgolion yn helpu i fynd i’r afael â rhai o’r pryderon ynghylch cymdeithasoli, unigedd ac iechyd meddwl. Byddai'n galluogi plant a phobl ifanc i ddod i gysylltiad ag oedolion dibynadwy y tu allan i amgylchedd y cartref, sy'n un o'r ffactorau cydnerthu allweddol o ran profiadau ACE.\nMae Llywodraeth Cymru wedi neilltuo cyllid o £29m dros 2 flynedd i gefnogi plant a phobl ifanc i 'ddal i fyny' ond nid yw'n hysbys eto pa mor llwyddiannus fydd hyn, yn arbennig i'r rhai sydd wedi ymddieithrio fwyaf a'r rhai nad ydynt yn mynd i’r ysgol.\nSefydlwyd y gronfa datblygiad plant, oedd tua £3.5m yn 2020/21, i ganolbwyntio'n benodol ar blant dan 5 oed. Bydd yn galluogi darparu cymorth ym mhob awdurdod lleol yng Nghymru lle mae oedi neu oedi posibl, yn enwedig o ran lleferydd, iaith a datblygiad; sgiliau echddygol manwl a sgiliau echddygol bras a datblygiad cymdeithasol ac emosiynol. Yn ogystal, mae rhaglenni fel Dechrau'n Deg a Teuluoedd yn Gyntaf, ochr yn ochr â'r cynnig gofal plant, yn parhau i gefnogi plant a phobl ifanc a'u teuluoedd.\n Cynhaliwyd arolwg Coronafeirws a fi am gyfnod o bythefnos ym mis Mai (deufis ar ôl cyflwyno'r cyfyngiadau symud cyntaf) – cafwyd mwy na 23,700 o ymatebion gan blant a phobl ifanc 3-18 oed. Arolwg ar-lein ydoedd yn bennaf, gyda rhai galwadau ffôn er mwyn sicrhau y gallai grwpiau anos eu cyrraedd gymryd rhan – dylid nodi nad oedd yn arolwg cynrychioliadol, ond mae'n darparu sylfaen o ymatebion y gallwn gyfeirio ati. Yn ôl UNICEF, nid oes yr un llywodraeth arall wedi cynnal unrhyw beth tebyg.\n Achub y Plant 2016\nErthygl 1: Mae gan bob un dan ddeunaw oed yr hawliau sydd yn y Confensiwn hwn.\nErthygl 2: Mae’r Confensiwn yn gymwys i bob plentyn yn ddiwahân beth bynnag fo’i ethnigrwydd, ei ryw, ei grefydd, ei iaith, ei alluoedd neu unrhyw statws arall, beth bynnag y mae’n ei feddwl neu’n ei ddweud a pha fath bynnag o deulu y daw ohono.\nErthygl 3: Dylai pob sefydliad sy’n ymwneud â phlant weithio at yr hyn sydd orau i bob plentyn.\nErthygl 6: Mae gan bob plentyn hawl i fyw. Dylai llywodraethau ofalu bod plant yn goroesi ac yn datblygu’n iach.\nNododd arolwg 'Babies-in-Lockdown' fod ychydig dros chwarter (28%) y rhai a oedd yn bwydo ar y fron yn teimlo nad oeddent wedi cael y cymorth yr oedd ei angen arnynt. Roedd dros hanner yr ymatebwyr yn bwydo ar y fron (55%), ond nid oedd hanner y rhai a oedd yn defnyddio llaeth fformiwla wedi bwriadu gwneud hynny (53%)\nErthygl 12: Mae gan blant yr hawl i ddweud eu barn ynghylch yr hyn a ddylai ddigwydd pan fo oedolion yn gwneud penderfyniadau sy’n effeithio arnyn nhw, ac i’w barn gael ei hystyried.\nMae arolwg ‘Coronafeirws a Fi’ wedi rhoi cipolwg ar farn 23,700 o blant a phobl ifanc 3-18 oed a ddewisodd ymateb i’r arolwg ym mis Mai/Mehefin 2020. Nodir rhai o’r canfyddiadau isod. Dywedodd y plant y canlynol:\nRoedd ganddynt bryderon ynglŷn â pha mor hir y byddai’r sefyllfa’n para ac ofnau y bydden nhw neu eu hanwyliaid yn dal y feirws. Roedd rhai yn teimlo eu bod yn cael eu cadw’n ddiogel ar adeg pan oedd niferoedd dyddiol y marwolaethau yn lleihau ac nad oedd y feirws yn effeithio cymaint ar blant. Mae’n bosibl eu bod yn teimlo’n wahanol nawr bod y cyfraddau heintio’n cynyddu ac y terfir ar eu bywydau eto.\nRoedd plant anabl yn fwy tebygol o boeni am y feirws ac roeddent yn poeni am ei ddal.\nY tri phrif beth yr oedd y rheolau aros gartref wedi effeithio arnynt ym marn pobl ifanc (12-18 oed) oedd 'methu gwario amser gyda fy ffrindiau' (72%), ‘ddim yn gallu gweld aelodau o fy nheulu’ (59%) ac ‘ysgolion a cholegau ar gau’ (42%)\nNododd pobl ifanc 12-18 oed bryderon am eu haddysg: dim ond 11% o’r ymatebwyr yn y grŵp oedran hwn a ddywedodd nad oeddent yn poeni am eu haddysg. Y prif bryder a fynegwyd ganddynt oedd y byddent yn mynd ar ei hôl hi (54%). Roedd ymatebwyr BAME yn fwy tebygol o ddweud eu bod yn poeni am fynd ar ei hôl hi gyda’u haddysg.\nY prif rwystrau i ddysgu gartref oedd mynediad at ddyfeisiau electronig a phwysau yn amgylchedd y cartref. Nodwyd hefyd heriau penodol i blant ag anghenion dysgu ychwanegol.\nDim ond 17% o bobl ifanc oedd yn teimlo’n hapus bod arholiadau wedi cael eu canslo. Roedd pobl ifanc yn fwy tebygol o deimlo’n ansicr (51%) neu’n bryderus (18%). Hefyd, dywedodd pobl ifanc eu bod yn teimlo’n ddig (6%) ac yn drist (5%).\nDywedodd y mwyafrif o’r plant eu bod yn chwarae mwy na’r arfer (53%) gan ddisgrifio ystod eang o fathau o chwarae ar-lein ac all-lein, gan gynnwys chwarae yn yr awyr agored, chwarae dychmygol, chwarae â theganau neu gemau, chwaraeon, a chwarae creadigol. Roedd hyn yn ystod y cyfnod pan newidiwyd y rheoliadau i ganiatáu i blant fynd allan i chwarae a gwneud ymarfer corff yn fwy aml. Roedd plant BAME yn fwy tebygol o ddweud eu bod yn chwarae llai.\nMae’n bwysig ein bod yn parhau i wrando ar blant a phobl ifanc a defnyddio eu hymatebion i lywio penderfyniadau allweddol sy’n effeithio arnynt. Roedd pobl ifanc yn gwerthfawrogi’r gallu i siarad yn uniongyrchol â Phrif Weinidog Cymru ym mis Hydref 2020 er mwyn iddo allu clywed eu barn. Gwnaethant ddweud:\nEu bod yn poeni'n fawr am gael eu hasesu a’u profi’n gyson yn yr ysgol\nEu bod yn ei chael hi’n anodd sicrhau cydbwysedd rhwng amser ar gyfer addysg ac amser ar gyfer y teulu yn y cartref\nEu bod yn ei chael hi’n anodd derbyn na allant gyfarfod â ffrindiau ysgol y tu allan i’r ysgol\nEu bod am weld yr un rheolau ledled Cymru gyfan\nEu bod am i wybodaeth fod yn hygyrch ac ar gael drwy’r sianeli cyfryngau a ddefnyddir ganddynt\nEu bod am gael mwy o gyfleoedd i gymryd rhan mewn chwaraeon wedi’u trefnu a mynychu clybiau ieuenctid wedi’u trefnu.\nErthygl 13: Mae gan blant yr hawl i leisio eu meddyliau a'u barn a chael a rhannu gwybodaeth ar yr amod nad yw’r wybodaeth yn niweidiol iddyn nhw nac i eraill.\nMae pobl ifanc wedi dweud eu bod am gael rhagor o wybodaeth sy’n berthnasol iddyn nhw, beth bynnag fo’u cefndir.\nMae angen inni sicrhau bod negeseuon yn briodol i ystodau oedran a lefelau dealltwriaeth gwahanol.\nDylai Gweinidogion siarad yn uniongyrchol â phlant a phobl ifanc er mwyn clywed eu barn a’u pryderon. Dywedodd pobl ifanc wrth Brif Weinidog Cymru nad oeddent prin yn gwylio’r teledu. Gwnaethant ofyn a oedd Llywodraeth Cymru yn defnyddio cyfryngau cymdeithasol. Gwnaethant ddweud bod digwyddiadau’r wasg yn dueddol o gael eu cynnal amser cinio pan oeddent yn yr ysgol.\nErthygl 14: Mae gan blant yr hawl i feddwl a chredu’r hyn a fynnant ac i arfer eu crefydd, cyhyd ag nad ydynt yn cadw pobl eraill rhag mwynhau eu hawliau.\nErthygl 15: Mae gan blant yr hawl i gydgyfarfod ac i ymuno â grwpiau a sefydliadau, onid yw hyn yn cadw pobl eraill rhag mwynhau eu hawliau.\nErthygl 17: Mae gan blant yr hawl i wybodaeth ddibynadwy gan y cyfryngau torfol. Dylai teledu, radio a phapurau newydd roi gwybodaeth y gall plant ei deall ac ni ddylent hybu deunyddiau a allai niweidio plant.\nMae angen inni sicrhau bod ein negeseuon yn briodol i ystodau oedran a lefelau dealltwriaeth gwahanol.\nDylem geisio cyrraedd plant a phobl ifanc drwy amrywiaeth o sianeli cyfryngau a gofyn iddynt am eu hadborth.\nErthygl 18: Rhaid i Lywodraethau roi cefnogaeth i rieni drwy greu gwasanaethau cymorth ar gyfer plant a rhoi’r help sydd ei angen ar rieni i’w magu eu plant.\nMae teuluoedd na fyddent fel arfer yn cysylltu â'r Gwasanaethau Cymdeithasol am gymorth wedi cysylltu am eu bod wedi cael trafferth gydag effaith y cyfnod clo a threfniadau ehangach oherwydd y pandemig ar fywyd teuluol. Mae ffynonellau cymorth yn cynnwys -\nMagu plant. Rhowch amser iddo, lle gall rhieni ddod o hyd i wybodaeth, cyngor a chymorth\nVAWDASV – gwasanaethau cymorth, llochesi. Rydym wedi cynllunio ymgyrch gyfathrebu aml-gyfrwng wedi'i thargedu i redeg dros gyfnod y Nadolig a thu hwnt, sydd wedi'i haddasu ar gyfer lefelau'r cyfyngiadau yng Nghymru. Bydd negeseuon yn cael eu cyhoeddi o dan yr ymgyrch 'Ddylai neb deimlo’n ofnus gartre' i dynnu sylw at y ffaith bod gwasanaethau cymorth i ddioddefwyr a theuluoedd ar gael ac y gall unrhyw un sy'n pryderu am eu lles/diogelwch eu hunain neu eu plant gael cymorth drwy linell gymorth 24 awr Byw Heb Ofn. Bydd yr ymgyrch hefyd yn tynnu sylw at y ffaith y gall eraill sy’n pryderu am les/diogelwch plant gael mynediad at y llinell gymorth.\nMae'r Gwasanaethau Cymdeithasol i Blant yn parhau i weithredu i ddarparu gofal a chymorth i blant a rhieni sydd â'r angen mwyaf.\nErthygl 19: Rhaid i Lywodraethau wneud popeth o fewn eu gallu i amddiffyn plant rhag bob ffurf ar drais, camdriniaeth, esgeulustod a thriniaeth wael gan eu rhieni neu unrhyw un arall sy’n gofalu amdanynt.\nMae'r Gwasanaethau Cymdeithasol i Blant yn dibynnu ar wasanaethau cyffredinol ac ataliol i nodi arwyddion risg o niwed neu gamdriniaeth a rhoi gwybod amdanynt. Roedd lleihad yn nifer yr atgyfeiriadau diogelu plant yn ystod y cyfnod clo cychwynnol.\nMae lefelau atgyfeiriadau diogelu wedi gwella ond pan ddychwelodd ysgolion i weithrediad llawn roedd yr achosion a atgyfeiriwyd yn fwy cymhleth. Nododd tuedd ddiweddar fod mwy o atgyfeiriadau dienw gan gymdogion/aelodau o'r gymuned yn poeni am blant.\nMae'r Gwasanaethau Cymdeithasol i Blant yn parhau i weithredu ac wedi cadw mewn cysylltiad â phlant sydd mewn perygl a'u teuluoedd. Mae natur ac amlder y cyswllt hwnnw wedi'i lywio gan asesiad risg sy’n cael ei adolygu’n rheolaidd.\nMae angen cefnogaeth asiantaethau partner ar y Gwasanaethau Cymdeithasol i gadw golwg ar blant ac ymateb i bwysau ar wasanaethau sy'n parhau’n weithredol drwy gydol y cyfnod ers mis Mawrth er mwyn cadw plant yn ddiogel.\nMae gwybodaeth i gefnogi'r broses o nodi a datgelu cam-drin plant wedi'i datblygu a chodi ymwybyddiaeth ohono ymhlit y cyhoedd, ymarferwyr a’r plant a'r bobl ifanc eu hunain.\nMae gwaith i gyflawni camau gweithredu o dan y Cynllun Gweithredu Cenedlaethol ar atal ac ymateb i gam-drin plant yn rhywiol wedi ailgychwyn ac mae’n mynd rhagddo’n dda.\nErthygl 21: dylai’r broses o fabwysiadu fod yn ddiogel, yn gyfreithlon a rhoi blaenoriaeth i fudd pennaf y plentyn.\nDiogelu plant a sicrhau bod plant mewn gofal a'r rhai sy'n gadael gofal yn cael eu cefnogi yw ein prif flaenoriaeth felly, nid ydym yn ystyried diwygio rheoliadau ar hyn o bryd fel y mae rhai gwledydd eraill wedi'i wneud. Mae adborth gan bartneriaid awdurdodau lleol yn cefnogi'r safbwynt hwn.\nMae Llywodraeth Cymru wedi cynhyrchu canllawiau i helpu awdurdodau lleol i ddarparu gwasanaethau plant. Mae hyn yn cynnwys cyfarwyddyd ar sicrhau bod plant mewn gofal a'r rhai sy'n gadael gofal yn parhau i gael y cymorth sydd ei angen arnynt a threfniadau iddynt gael cyswllt parhaus â theuluoedd lle bynnag y gellir cynnal hyn yn ddiogel.\nMae un eithriad. Yn dilyn trafodaethau â Phenaethiaid Gwasanaethau Plant, Comisiynydd Plant Cymru a rhanddeiliaid y Trydydd Sector, rhoddwyd hyblygrwydd dros dro i ofynion gweithdrefnol penodol ac amserlenni sy'n gysylltiedig â'r Cyfnodau yn y Rheoliadau, er mwyn sicrhau y darperir gwasanaethau'n gyson o fewn y sector mabwysiadu.\nEr mwyn cefnogi awdurdodau lleol i gynllunio ar gyfer adfer gwasanaethau arferol ar gyfer plant yn raddol. Mae Llywodraeth Cymru wedi gweithio gyda Phenaethiaid Gwasanaethau Plant a rhanddeiliaid i ddatblygu Fframwaith Adfer. Mae'r Fframwaith yn nodi map ffordd realistig a chyson ar gyfer adfer gwasanaethau cymdeithasol plant; addasu i ffyrdd newydd o weithio a dysgu o'r profiadau cadarnhaol y mae'r cyfnod clo wedi'u cyflwyno. Mae'n nodi egwyddorion gweithio i helpu awdurdodau lleol i gynllunio mewn ffordd gyson ac ar gyflymder a bennir gan awdurdodau lleol unigol. Mae'r egwyddorion hyn yn canolbwyntio ar gefnogi blaenoriaethu gwaith a gwasanaethau, cynnal lles y gweithlu, darparu lleoliadau, cyswllt â phlant a theuluoedd ac thrafodaethau â'r Farnwriaeth.\nErthygl 23: Dylai plant sydd ag anabledd o unrhyw fath gael gofal arbennig a chefnogaeth fel y gallant fyw bywyd llawn ac annibynnol.\nMae rhieni plant ag anghenion ychwanegol wedi dweud eu bod yn teimlo eu bod wedi'u diystyru, a'u bod yn ansicr ynghylch ble i droi am help a chymorth.\nRoedd plant a phobl ifanc anabl yn fwy tebygol o gyfeirio at yr effaith negyddol ar eu hiechyd meddwl wrth ymateb i'r arolwg.\nMynegwyd pryderon am y gwaharddiad cyffredinol cychwynnol ar fynd allan i'r awyr agored mwy nag unwaith y dydd – penderfynodd rhai rhieni dorri'r gyfraith er mwyn sicrhau y gallent roi'r 'gofal gorau' i'w plentyn.\nByddai negeseuon clir a syml am oddefebau posibl yn helpu teuluoedd â phlant a phobl ifanc ag ADY.\nErthygl 24: mae gan bob plentyn yr hawl i’r iechyd gorau posibl.\nIechyd meddwl a gwaith lliniarol\nMae iechyd meddwl wedi bod yn bryder gwirioneddol i blant a phobl ifanc yn ystod y pandemig fel sy’n cael ei nodi gan amrywiol arolygon ac ymchwil gan gynnwys yr arolwg Coronafeirws a Fi, a'r trafodaethau a gynhaliwyd gyda phobl ifanc. Mae Llywodraeth Cymru yn parhau i fonitro arolygon cenedlaethol a rhyngwladol ar iechyd meddwl plant a phobl ifanc er mwyn sicrhau ein bod yn defnyddio'r wybodaeth fwyaf dilys a diweddaraf wrth wneud penderfyniadau.\nMae nifer o ffyrdd yr ydym, fel cenedl, yn ceisio rheoli'r risg o drosglwyddo'r coronafeirws gan gynnwys drwy ganllawiau penodol i'r boblogaeth gyffredinol am y mesurau pwysig y gall pob person eu cymryd; canllawiau ar gyfer gofal plant, ysgolion a cholegau; gofynion hunanynysu a'r cynllun lefelau rhybudd diweddaraf. Er bod yr holl bethau hyn yn bwysig er mwyn lleihau trosglwyddo, mae angen ystyried y niwed arall y gallai effeithiau'r camau hyn eu cael ar blant a phobl ifanc. Mae hyn yn cynnwys effeithiau anghymesur ar rai cymunedau gan gynnwys y teuluoedd mwyaf difreintiedig, Pobl Dduon, Asiaidd a Lleiafrifoedd Ethnig a'r rhai sydd wedi'u hallgáu'n ddigidol.\nMae brechu plant yn rheolaidd yn hanfodol er mwyn sicrhau nad yw clefydau eraill yn ystod plentyndod yn ymledu ym mhob rhan o'r boblogaeth. Mae'r rhaglenni imiwneiddio hyn wedi parhau.\nMae cynnal rhaglenni imiwneiddio yn flaenoriaeth allweddol i ddiogelu iechyd y cyhoedd rhag heintiau y gellir eu hatal. Mae rhaglenni imiwneiddio plant wedi parhau fel gwasanaethau hanfodol yn ystod pandemig y coronafeirws, gyda sicrwydd priodol i rieni a mesurau rheoli heintiau ar waith.\nYsgrifennodd y Prif Swyddog Meddygol at bob meddyg teulu a bwrdd iechyd ym mis Mawrth i bwysleisio’r pwysigrwydd o barhau â rhaglenni imiwneiddio plant yn ystod yr ymateb i COVID-19 i ddiogelu iechyd y cyhoedd nid yn unig yn ystod y cyfnod hwn ond yn y dyfodol.\nYm mis Medi, anfonwyd llythyr ar y cyd at bob ysgol (drwy CLlLC) gan y Prif Swyddog Meddygol, y Prif Swyddog Nyrsio a'r Cyfarwyddwr Addysg, Llywodraeth Cymru yn pwysleisio pwysigrwydd cynnal yr holl raglenni imiwneiddio, gan gynnwys y ffliw, ar hyn o bryd ac annog penaethiaid i gefnogi'r sesiynau hyn drwy ganiatáu mynediad i ysgolion yn unol â phrotocolau diogelwch.\nMae Iechyd Cyhoeddus Cymru wedi datblygu adroddiadau misol ar imiwneiddio gwell i fonitro effaith COVID-19 ar y nifer sy'n manteisio ar imiwneiddiadau plentyndod arferol ledled Cymru. Mae data cyfredol yn dangos bod y nifer o blant ifanc a babanod sy'n cael eu himiwneiddio ar amser dros y saith mis diwethaf yn parhau i fod yn debyg i'r hyn yr oedd cyn y pandemig. Mae'r nifer sy'n manteisio ar frechu plant un oed wedi aros yn uwch na 95% ar gyfer pob brechiad (ac eithrio rotafeirws ar 94.0%, na ellir ond ei roi hyd at 24 wythnos oed).\nAtaliwyd sesiynau imiwneiddio ysgolion ar gyfer plant hŷn ar ôl cau ysgolion ar 20 Mawrth 2020. Dechreuodd y dychweliad graddol i ysgolion ar 29 Mehefin 2020, gyda’r ysgolion yn ailagor yn llawn ar 1 Medi 2020. Mae'r nifer bresennol sy'n manteisio ar frechiadau a fydd yn cael eu rhoi yn 2019-20 yn is o’i gymharu â 2018-19. 14 ar yr un adeg y llynedd oherwydd ymyriadau pellach i amserlen yr ysgol. Mae sesiynau 'dal i fyny' yn cael eu trefnu i gynnig brechiadau cyn gynted â phosibl.\nBydd Llywodraeth Cymru yn monitro'r defnydd o'r holl raglenni imiwneiddio cenedlaethol yn ofalus gyda rhanddeiliaid allweddol y GIG i annog pobl i fanteisio arnynt a galluogi pobl i barhau i gael brechiadau'n ddiogel.\nErthygl 25: Os yw plentyn wedi'i leoli oddi cartref at ddibenion gofal neu resymau amddiffyn (er enghraifft, gyda theulu maeth neu yn yr ysbyty), mae ganddo'r hawl i adolygiad rheolaidd o'i driniaeth, y ffordd y mae'n derbyn gofal a'i amgylchiadau ehangach.\nCafodd y cyfnod clo effaith amlwg ar y trefniadau i blant mewn gofal gael cyswllt â'u teuluoedd. Fodd bynnag, cyhoeddwyd canllawiau gweithredol gennym ar gyfer Gwasanaethau Cymdeithasol Plant i nodi ein disgwyliadau o ran y ffyrdd y dylai cymorth i blant mewn gofal a'r rhai sy'n gadael gofal barhau i ddigwydd mewn ffordd ddiogel. Mae'r Gwasanaethau Cymdeithasol i Blant wedi parhau i weithredu drwy gydol 2020.\nMae'r Canllawiau Gweithredol wedi'u diweddaru sawl gwaith i adlewyrchu trefniadau newidiol mewn ymateb i Covid-19. Mae hyn yn cynnwys cyngor ar amser teulu (trefniadau cyswllt ar gyfer plant a'u teuluoedd).\nErthygl 26: Dylai’r Llywodraeth roi mwy o arian ar gyfer plant teuluoedd mewn angen.\nMae Llywodraeth Cymru wedi blaenoriaethu teuluoedd sydd mewn tlodi drwy'r Gronfa Cymorth Dewisol, Prydau Ysgol Am Ddim, banciau bwyd, ac ati – mae angen i hyn barhau er mwyn sicrhau na fydd yr un plentyn yn llwgu.\nErthygl 27: Mae gan blant yr hawl i safon bywyd sy’n ddigon da i ddiwallu eu hanghenion corfforol a meddyliol. Dylai'r Llywodraeth helpu rhieni na allant fforddio darparu hyn.\nErthygl 28: Mae gan blant yr hawl i addysg. Dylai disgyblaeth mewn ysgolion barchu urddas dynol plant. Dylai addysg gynradd fod am ddim. Dylai gwledydd cyfoethog helpu gwledydd tlotach i gyflawni hyn.\nRoedd pobl ifanc yn fwy tebygol o ddweud eu bod yn mwynhau peidio â mynd i'r ysgol neu fod yn well ganddynt ddysgu gartref os oeddent yn anabl.\nRoedd ymatebwyr Du Cymreig neu Brydeinig 7-11 oed yn fwy tebygol o lawer o ddweud eu bod yn teimlo'n hyderus neu'n hyderus iawn am eu haddysg nag ymatebwyr Gwyn Cymreig neu Brydeinig.\nRoedd ymatebwyr BAME yn fwy tebygol o lawer o ddweud eu bod yn poeni am fynd ar ei hôl hi gyda’u haddysg, ac yn poeni am ddechrau blwyddyn ysgol newydd neu ysgol newydd ym mis Medi.\nRoedd plant a phobl ifanc BAME yn fwy tebygol o lawer o ddweud bod cau llyfrgelloedd wedi effeithio ar eu dysgu, a hynny ar draws yr ystodau oedran. Roedd plant 7-11 oed yn fwy tebygol o lawer o ddweud bod cau canolfannau cymunedol a methu â mynd allan i’r awyr agored wedi effeithio ar eu dysgu.\nMae anghenion digidol wedi ei gwneud hi'n anodd i rai plant gael gafael ar help a chymorth – gallai hyn fod am nad oes ganddynt gyfarpar TG neu am nad oes ganddynt ddigon o 'ddata' i fanteisio ar gyfleoedd dysgu ar-lein neu wasanaethau cymorth perthnasol. Roedd hyn yn wir i rai teuluoedd yr oedd angen cymorth ychwanegol arnynt yn ardaloedd Dechrau'n Deg. Mae angen inni sicrhau nad yw teuluoedd yn wynebu anfantais oherwydd tlodi a/neu ddiffyg TG a data. Dywedodd pobl ifanc wrth Brif Weinidog Cymru eu bod yn cael eu profi a'u hasesu'n gyson yn yr ysgol a bod y pwysau yn ormod. Hefyd, gwnaethant ddweud bod y rhai hynny a oedd yn cael eu haddysgu gartref yn teimlo eu bod yn cael eu gadael ar ôl.\nErthygl 29: Dylai addysg ddatblygu personoliaeth a doniau pob plentyn yn gyflawn. Dylai annog plant i barchu eu rhieni, a’u diwylliant nhw ac eraill.\nMae pobl ifanc wedi mynegi pryderon am eu dyfodol eu hunain o ran cyfleoedd addysg a chyflogaeth.\nRoedd ymatebwyr BAME yn llai tebygol o lawer o ddweud eu bod wedi bod yn dysgu sgiliau newydd nag ymatebwyr Gwyn Cymreig neu Brydeinig (ymhlith y grŵp oedran 7-11 oed), ond roeddent yn fwy tebygol o lawer o ddweud hyn nag ymatebwyr Gwyn Cymreig neu Brydeinig yn y grŵp oedran 12-18 oed.\nRoedd ymatebwyr BAME yn fwy tebygol o lawer o ddweud eu bod wed bod yn darllen ac yn ysgrifennu (ymhlith y grŵp oedran 12-18 oed), ac yn coginio (ymhlith y grŵp oedran 7-11 oed) yn ystod y cyfyngiadau symud.\nErthygl 31: Mae gan blant yr hawl i ymlacio a chwarae, ac i ymuno mewn ystod eang o weithgareddau.\nRoedd plant 7-11 oed BAME yn llawer llai tebygol o ddweud eu bod yn chwarae'n fwy aml nag o'r blaen. Dywedodd pobl ifanc wrth Brif Weinidog Cymru eu bod am gael mwy o gyfleoedd i gymryd rhan mewn chwaraeon wedi'u trefnu.\nErthygl 35: dylid amddiffyn plant rhag cael eu herwgydio, eu gwerthu neu eu symud yn anghyfreithlon i le gwahanol yn eu gwlad neu y tu allan iddo er mwyn ecsbloetio\nMae rhwydweithiau troseddu cyfundrefnol wedi addasu eu gweithrediadau drwy gydol y pandemig fel y gallant barhau i sicrhau enillion ariannol drwy ecbloetio plant.\nMae'r trydydd sector wedi adrodd bod plant a phobl ifanc wedi bod mewn mwy o berygl o fagu perthynas amhriodol ar-lein a chael eu hecsbloetio.\nMae gwybodaeth i gefnogi'r broses o nodi a datgelu cam-drin plant wedi'i ddatblygu a chodi ymwybyddiaeth ohono ymhlith y cyhoedd, ymarferwyr a’r plant a'r bobl ifanc eu hunain.\nRydym yn parhau i gysylltu â phartneriaid diogelu gan gynnwys yr heddlu ar y mater hwn a sefydlu cyfarfodydd rheolaidd gyda'r Swyddfa Gartref.\nMae Gwasanaeth Gwarcheidwad Masnachu Plant Annibynnol yn parhau i weithredu ledled Cymru.\nRydym wedi parhau i ariannu MEIC, llinell gymorth gwybodaeth, cyngor ac eiriolaeth i blant a phobl ifanc yng Nghymru ac wedi darparu cyllid pellach o £27,500.00 (ac eithrio TAW) i Pro-Mo Cymru i gefnogi'r gwaith o roi darpariaeth MEIC mewn ymateb i Covid-19, er mwyn sicrhau bod y gwasanaeth MEIC yn gallu diwallu anghenion pobl ifanc yng Nghymru yn llawn ar gyfer yr ymateb uniongyrchol i Covid-19.\nMae plant wedi bod yn teimlo'n bryderus, ac maent yn parhau i deimlo felly, ac mae ganddynt gwestiynau am sut y bydd y cyfyngiadau yn effeithio arnyn nhw, eu teuluoedd a'u dyfodol. Mae cyfathrebu uniongyrchol â phlant a phobl ifanc wedi'i groesawu. Mae hynny'n helpu plant i ddeall pam y gallant/na allant fynd i'r ysgol, gweld eu ffrindiau ac aelodau o'r teulu, neu gymryd rhan yn eu gweithgareddau arferol. Roedd pobl ifanc yn gwerthfawrogi'r amser yr oedd Prif Weinidog Cymru wedi ei roi i egluro'r rhesymau dros wneud y penderfyniadau hyn. Er mwyn cydymffurfio â'r CCUHP, rhaid inni barhau i ofyn am eu barn drwy'r cyfnod nesaf hwn.\nGallwn ddefnyddio'r ymgyrchoedd cyfathrebu presennol, a rhwydweithiau, i rannu gwybodaeth a chyngor â rhieni, er enghraifft ymgyrch Magu plant. Rhowch amser iddo, y gellir ei defnyddio i rannu negeseuon â rhieni; tudalen Facebook Dechrau'n Deg; ein Grŵp Gweithredu Arbenigol ar Rianta a'n Rhwydweithiau Teuluoedd yn Gyntaf, Dechrau'n Deg a Gofal Plant.\nGallai gwybodaeth a chyngor a rennir yn y ffordd hon gynnwys:\nSut y gall rhieni roi tawelwch meddwl i'w plant ac egluro'r hyn sy'n digwydd\nSut y gall rhieni gefnogi eu plant i barhau i fwynhau rhai o'u hawliau hanfodol, e.e. yr hawl i ymlacio a chwarae. O ran addysg, sianeli cyfathrebu addysg fyddai'n arwain, ond gallai rhwydweithiau rhieni ac ymgyrchoedd cyfathrebu gyfeirio, ac ati, a sut y gall plant gefnogi eu hiechyd meddwl eu hunain drwy ddulliau ar-lein.\nNodi gwasanaethau sy'n parhau ar agor – gwasanaethau plant, gwasanaethau iechyd, ac ati, a sut i gysylltu â nhw.\nDarparu cwestiynau cyffredin hawdd eu darllen i blant a rhieni drwy ysgolion a cholegau\nOnd mae bwlch amlwg yn y wybodaeth sydd ar gael i bobl ifanc, y sianeli a ddefnyddir, amseru'r wybodaeth a roddir iddynt a'u dealltwriaeth ohoni. Rhaid inni hefyd sicrhau y caiff ein gwybodaeth a'n negeseuon eu hysgrifennu mewn ffordd y gall plant a phobl ifanc ei deall.


Sgwrsio Langeland Kommune. Sgwrsio am ddim gyda dieithryn ar hap yn syth o Langeland Kommune.\nCroeso i Chatroulette Langeland KommuneCyswllt i berson aleatory unrhyw le yn y byd. Gyda Chatroulette Langeland Kommune gallwch ddewis rhwng yr opsiynau canlynol:- Sgwrs am ddim gyda phob math o bobl o Langeland Kommune. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Langeland Kommune:


Beth yw HayMax? - Haymana ™\nHayMax™ > Gwybodaeth > Beth yw HayMax?\nHayMax is a natural organic nasal balm that is applied to the rim of the nostrils. Mae wedi cael ei brofi i leihau alergenau llwch a anifeiliaid anwes ac yn fwy na thraean o'r paill rhag mynd i mewn i'r corff. Llai alergen, llai o adwaith.\nHayMax cael ei wneud o gyfuniad o cwyr gwenyn a hadau olew, yr ydym yn ychwanegu olewau hanfodol neu aloe darnau sudd dail vera i greu tri math o HayMax, dros y dewis ychwanegol ac i gyd-fynd eich dewis personol. HayMax yn 100% naturiol, organig ac yn rhydd o gyffuriau, felly mae'n addas ar gyfer plant a merched beichiog a bwydo ar y fron i ddefnyddio.\nGallwch ddewis o dri math o HayMax nasal balm: gwreiddiol, Aloe Vera, a Lavender. Mae pob amrywiaeth yn gweithio yn union yr un ffordd, trwy gyfyngu ar faint o lwch a anifeiliaid anwes alergenau a phaill sy'n mynd i mewn i'r corff. Mae'r holl chi ei wneud yw wipe y balm ar waelod eich ffroenau. Magic.\nHayMax Gwreiddiol- Perffaith ar gyfer pobl sy'n arbennig o sensitif. Gofynnwyd i ni am fersiwn heb fragrance ychwanegu neu olew hanfodol gan lawer o bobl ac arweiniodd hyn at y gwaith o HayMax ™ Gwreiddiol greu. Yn y flwyddyn gyflwyno, Roedd HayMax ™ Gwreiddiol Pleidleisiodd CYNNYRCH GORAU ORGANIG yn Sioe Fasnach Naturiol yn Brighton. Felly os ydych yn sensitif, ond mae angen i atal y paill, Yna dewiswch HayMax ™ Gwreiddiol.\nMae'n syml iawn. Haymana ™ gweithredu fel trap - neu atalydd. Mae'r Haymana ™ nasal balm applied to the bottom of the nose traps some of the pollen, dust or pet allergen before it enters the body. If there is less allergen in the body, mae llai ar gyfer y corff i adweithio yn erbyn. Llai o alergenau - Llai adwaith (and for some people, none at all!).\nPeidiwch â cheisio Haymana ™ os oes gennych alergedd i unrhyw rai o'r cynhwysion.


Rhosyn Gwridog Iechyd - BBC Cymru Fyw\nRhosyn Gwridog Iechyd\nDyw sesiwn gwestiynau'r Prif Weinidog ym Mae Caerdydd ddim yn ddigwyddiad theatrig fel un San Steffan. Serch hynny, mae'r rhan fwyaf o newyddiadurwyr y Cynulliad yn gwylio'r sesiwn gan geisio dyfalu o flaen llaw pa bynciau sy'n debyg o gael eu codi gan arweinwyr y gwrthbleidiau.\nRoedd pawb yn sicr heddiw mai cyflwr y gwasanaeth iechyd fyddai'n denu sylw Andrew R.T Davies. Wedi'r cyfan mae'r Daily Mail wedi treulio deuddydd yn colbio Llywodraeth Cymru ynghylch y pwnc gan adleisio'r union ddadleuon y mae Andrew ei hun yn defnyddio.\nRoedd hi'n dipyn o syndod felly pan gododd arweinydd y Ceidwadwyr ar ei draed a holi Carwyn Jones ynghylch datblygu gwledig. Pam anwybyddu'r gôl agored a cholli'r cyfle i gynnig ambell i ddyfyniad bachog i newyddiadurwyr y Mail?\nRhan o'r rheswm, heb os, yw mai cawl eildwym yw potas y Mail. Mae'r ystadegau ac esiamplau a gynigir gan y papur yn rhai sy'n hen gyfarwydd yn siambr y cynulliad.\nSerch hynny dyw bod yn ailadroddus ddim yn bechod i wleidydd. Does ond angen meddwl am y geiriau 'long term economic plan' neu 'hard working families' i wybod hynny!\nY prif reswm am gadw draw o'r pwnc, dybiwn i, yw bod ymosodiadau ar wasanaeth iechyd Cymru, yn enwedig ymosodiadau o'r tu allan i Gymru, yn dipyn o gleddyf daufiniog i'r Ceidwadwyr Cymreig.\nMae'r arolygon barn i gyd yn awgrymu bod y gefnogaeth i Lafur Cymru wedi gostwng dros y ddwy flynedd diwethaf a'r cyhoeddusrwydd ynghylch problemau'r gwasanaeth iechyd yw'r esboniad mwyaf amlwg am hynny. Ar y llaw arall dyw'r gefnogaeth i'r Ceidwadwyr ddim wedi cynyddu. Nid at y blaid las y mae pobol sy'n poeni am gyflwr y gwasanaeth iechyd yn tueddu troi.\nY broblem arall i'r Ceidwadwyr yw bod ymosodiadau ar Lywodraeth Cymru o'r ochor draw i Glawdd Offa yn gallu cael eu gweld fel ymosodiadau ar Gymru a dyw'r Torïaid ddim yn dymuno cael eu gweld ar yr ochr anghywir yn y 'ni a nhw' bach arbennig yna! Tawelwch sydd orau.\nDyw hynny ddim yn debyg o boeni'r Daily Mail. Wedi'r cyfan nid darllenwyr Cymreig y papur yw'r gynulleidfa darged ar gyfer y straeon yma. Arf yw Cymru mewn brwydr am galonnau Lloegr ganol.


Profiad gwaith ac astudio drwy gyfrwng y gymraeg ar fy nghwrs > Student Blogs\nPenderfynais i astudio’r cwrs yma yn y brifysgol ar ôl i mi gwblhau cyfnod o brofiad gwaith o fewn lleoliad addysg gynradd pan o’n i yn yr ysgol. Ar ôl mwynhau y profiad hyn roeddwn i’n gwybod yn union taw hwn oedd y llwybr roeddwn i am ddilyn – des i ar ddiwrnod agored a phenderfynais taw fan hyn oedd y brifysgol roeddwn i eisiau mynychu i barhau gyda fy addysg.\nAr ôl i’r Coleg Cymraeg Cenedlaethol ymweld â’r ysgol pan oeddwn i yn y chweched dosbarth i sôn am yr holl gyfleoedd oedd ar gael i astudio trwy’r Gymraeg, es i ati i ymgeisio ar gyfer yr ysgoloriaeth.\nRoedd y bwriad i astudio trwy’r Gymraeg yn gam naturiol i mi oherwydd dwi wedi derbyn fy holl addysg drwy’r Gymraeg ers i mi fod yn ddwy flwydd oed, ac roedd y syniad o allu cwblhau aseiniadau o fewn y Gymraeg neu’r Saesneg yn apelio ata i am fy mod i’n teimlo’n lot fwy cyfforddus yn ysgrifennu a thrafod drwy’r Gymraeg.\nMae astudio drwy’r Gymraeg yn beth gwych. Un o’r pethau gorau yw’r perthnasau agos rydych chi’n ffurfio gyda’ch tiwtoriaid a hefyd gyda’ch cyfoedion. Mae’r ffaith bod y grwpiau Cymraeg yn dueddol o fod yn hynod yn llai nag y grwpiau Saesneg (dim ond 12 ohonom ni yn ein grŵp Cymraeg!) wedi cynyddu fy hyder trwy ofyn digon o gwestiynau o fewn seminarau.! Mae’r tiwtoriaid yn hynod o gefnogol a wastad yn barod i wneud un rhywbeth posib i’n helpu a sicrhau ein bod ni’n llwyddo.\nDwi ar hyn o bryd yn cwblhau lleoliad o fewn ysgol gynradd Gymraeg lleol ac dwi wrth fy modd!


Dr Roberto Angelini - Prifysgol Abertawe\nSwyddfa Academaidd - 328\nPrif ddiddordeb gwyddonol Dr Angelini yw’r cysylltiad rhwng strwythurau cemegol lipidau a’u swyddogaeth fiolegol. Fel rheol, mae’n defnyddio sbectromedreg màs i gynnal astudiaethau lipidomeg fel y cymhwysir hwy i ymchwil biofeddygol. Drwy astudio swyddogaeth fiolegol lipidau, mae’n hyderus y gallwn gynyddu ein dealltwriaeth o fecanweithiau sylfaenol nifer o glefydau.\nDerbyniodd Dr Angelini Radd Meistr a Doethuriaeth ym Mhrifysgol Bari yn labordy Angela Corcelli lle cafodd hyfforddiant ar ddehongli cyfansoddiad lipidaidd biobilenni celloedd archaeaidd, bacteriol ac ewcaryotig, sy’n agored i addasiadau amgylcheddol gwahanol gan gynnwys straen osmotig, yr ocsigen sydd ar gael, a chysylltiad â chyfansoddion sy’n weithredol yn ffarmacolegol. Yn Labordy Corcelli, datblygodd ddulliau dadansoddol yn seiliedig ar broffilio lipidau ar gyfer gwaith ymchwil biofeddygol a rhaglenni clinigol. Yn ddiweddarach, mireiniodd ei wybodaeth a’i sgiliau technegol mewn sbectromedreg màs yn labordai Valerian Kagan ym Mhrifysgol Pittsburgh a Daniele Piomelli ym Mhrifysgol Califfornia, Irvine.\nDychwelodd i Ewrop gyda Chymrodoriaeth MSCA-COFUND i weithio yn labordy Griffiths-Wang ym Mhrifysgol Abertawe lle datblygodd raglenni sbectromedreg màs i ddelweddu sterolau yn yr ymennydd. Yma derbyniodd ei swydd gyntaf mewn cyfadran a hynny fel Darlithydd (Ymchwil Uwch) yn yr Athrofa Gwyddor Bywyd yn Ysgol Feddygaeth Prifysgol Abertawe.\nCredaf yn gryf fod gwaith ymchwil ac addysgu cyn bwysiced â’i gilydd: er mwyn dadlennu rolau amrywiol lipidau mewn iechyd a chlefydau, bydd gofyn cael dull rhyngddisgyblaethol y bydd angen hyfforddi cenedlaethau newydd ar ei gyfer. Yr hyn sy’n nodweddiadol am lipidau yw amrywiaeth eang eu strwythur sy’n efelychu amrywiaeth eu swyddogaethau biolegol. Egluro prif rolau lipidau mewn prosesau cellol yw’r ffin nesaf ym maes ymchwil bioleg. I’r perwyl hwn, bydd yn rhaid i fiocemegwyr, biolegwyr celloedd, ffisegwyr a thechnolegwyr gwybodaeth gydweithio. Fy nod yn y pen draw yw gwneud cyfraniad perthnasol yn y cyfeiriad hwn drwy gefnogi myfyrwyr yn eu llwybrau addysgol.\nMae gwaith ymchwil Dr Angelini yn canolbwyntio ar ganfod amrywiaeth gemegol lipidau a’u llwybrau biocemegol er mwyn cynyddu ein dealltwriaeth o’u hymddygiad mewn systemau biolegol. Wrth gymhwyso ei astudiaethau i fiofeddygaeth, mae’n defnyddio sbectromedreg màs i ddiystyru cyfraniad moleciwlau lipidau at fecanweithiau patholegol.\nAr hyn o bryd mae diddordeb Dr Angelini mewn niwrolipidomeg, h.y. astudiaeth o swyddogaeth lipidau’r ymennydd. Mae gwneuthuriad hanner ein hymennydd (mewn pwysau sych) yn lipidau ac mae celloedd y nerfau yn addasu cyfansoddiad eu lipidau drwy’r amser er mwyn gwasanaethu prosesau cellol. Er enghraifft, gall y broses o addasu lipidau’r ymennydd gefnogi pothelliad synaptig gan helpu celloedd y nerfau i gyfathrebu. Gall moleciwlau rhai lipidau adael y bilen hyd yn oed a gweithio fel negeswyr eilaidd mewn celloedd ac ar eu traws. Gall eraill reoli swyddogaeth a thraffig proteinau, gan gynnwys sianeli a derbynyddion ïonau, neu gallant gyfryngu adnabyddiad celloedd. Yn olaf, mae myelin, y bilen sy’n gorchuddio a gwarchod edafedd nerfau, wedi’i wneud yn gyfan gwbl o lipidau fwy neu lai.\nMae gwaith ymchwil Dr Angelini yn canolbwyntio ar ddatblygu dulliau dadansoddol o astudio biosynthesis lipidau a diraddiad yn y brif system nerfol pan fo’r system honno’n iach ac yn glwyfus. Defnyddir sbectromedreg màs clasurol a delweddol i broffilio lipidau mewn rhannau o feinwe’r ymennydd, biopsïau, a meithriniadau celloedd niwral.\nMewn cydweithrediad ag eraill, mae’r mesuriadau hyn yn cyd-fynd â dadansoddiadau o fynegiad a swyddogaeth proteinau sy’n gysylltiedig â lipidau. Defnyddir nodweddion y newidiadau a welir mewn ymennydd iach a chlwyfus i nodi cyfraniad swyddogaeth lipidau i fecanweithiau pathoffisiolegol sy’n sail i niwroddirywiad. Hefyd, mewn cydweithrediad â labordai eraill, mae potensial therapiwtig lipidau yn cael ei archwilio in vitro ac in vivo. Nod ymdrechion ymchwil yw nodi targedau addas a chyfansoddion er mwyn ymyrryd ag agweddau amrywiol biosynthesis lipidau. Y nod cyffredinol yw deall swyddogaeth ffisiolegol lipidau mewn ymennydd iach a’i ail-raglennu er mwyn adfer niwed i’r ymennydd mewn clefydau niwroddirywiol.


Wfftio honiadau Ceidwadwr am addysg cyfrwng Gaeleg – Golwg360\n25 Ionawr 2020 am 11:49\nMae academydd blaenllaw yn yr Alban yn wfftio honiadau aelod seneddol Ceidwadol yn yr Alban fodgwneud Gaeleg yn brif iaith addysg ynysoedd y wlad yn debygol o niweidio addysg plant, yn ôl papur newydd The Scotsman.\nYn ôl Liz Smith, llefarydd addysg Ceidwadwyr yr Alban, mae gwneud Gaeleg yr Alban yn brif iaith addysg ar ynys Comhairle nan Eilean Siar (yr Ynys Hir) “yn gam pryderus dros ben”.\nBydd yn rhaid i rieni “optio allan” os nad ydyn nhw am i’w plant gael eu dysgu’n bennaf drwy gyfrwng yr iaith frodorol.\nOnd mae Dr Thomas H. Bak o Brifysgol Caeredin yn gwrthod derbyn sylwadau Liz Smith, gan ddweud eu bod nhw’n “gwrthddweud corff cynyddol enfawr o dystiolaeth sy’n awgrymu i’r gwrthwyneb”.\nMae’n dweud mewn llythyr yn papur newydd fod manteision o allu siarad dwy iaith, derbyn addysg yn y ddwy iaith a defnyddio’r ddwy iaith o ddydd i ddydd.\n“Mae llu o dystiolaeth sy’n awgrymu bod plant dwyieithog yn perfformio’n well na phlant uniaith mewn profion deallusol ac yn wir, mae rhai o’r profion hyn wedi cael eu cynnal mewn addysg cyfrwng Gaeleg,” meddai yn ei lythyr.\n“Fod bynnag, dydy’r effeithiau hynny ddim wedi’u cyfyngu i blentyndod, ac maen nhw’n parhau drwy gydol bywyd gan arwain at heneidddio deallusol arafach, oedi proses ddementia a gwella’n gynt yn ddeallusol ar ôl cael strôc.”\nAc mae’n dweud bod Gaeleg yr Alban wedi’i defnyddio i brofi bod gallu siarad yr iaith yn helpu lefelau canolbwyntio siaradwyr.\nParhad yr iaith a’r heriau\nYn ôl yr academydd, mae Gaeleg yr Alban “yn rhan bwysig a chyfoethog o ddiwylliant yr Alban”.\n“Mae hefyd yn wir fod perfformiad addysg ymhlith siaradwyr dwyieithog yn uchel ar y cyfan, gan gynnwys yn y gymuned Aeleg.\n“Ond y brif her o hyd yw recriwtio digon o athrawon cyfrwng Gaeleg sydd, wrth reswm, yn destun gofid mawr ymhlith y gymuned Aeleg.”


Er bod iTunes yn gais mawr all-around, y realiti yw y ar y llwyfan Android gall fod yn anodd iawn dod o hyd i arf tebyg i'r un hwn. Fodd bynnag, ceir ychydig o offer y gall eich helpu i wneud y gwaith a rheoli eich ffeiliau yn hawdd. Wrth gwrs, mae pob un ohonynt yn darparu chi gyda set ddiddorol o dewisiadau bob amser, ac yr ydych yn sicr i werthfawrogi y canlyniadau.\nYn yr erthygl hon byddwn yn cyflwyno chi iTunes y 5 uchaf amgen ar gyfer Android i reoli eich dyfais Android, ceisiadau a bydd yn eich galluogi i gael y gorau allan o'ch profiad defnydd Android ac y byddwch yn sicr yn cydnabod defnyddio bob amser.\nWondershare MobileGo yw cais am ddim sy'n eich galluogi i reoli cynnwys y cynnwys yn eich dyfeisiau symudol, boed yn Android neu iOS, sydd yn beth braf iawn dweud y lleiaf. Mae'r ap yn gwneud gwaith anhygoel pan ddaw i ddarparu chi yn ffordd dda i reoli eich hanfodion symudol, ac ar yr un pryd, mae hefyd yn dod â chi rai swyddogaethau uwch yr ydych yn sicr yn gwerthfawrogi bob amser.\nNid yn unig hynny, ond gallwch ddefnyddio'r app i optimeiddio y ffôn gan hybu cyflymder y ddyfais, glanhau ffeiliau sothach yn ogystal cysylltu'n ddi-wifr at eich bwrdd gwaith a trosglwyddo pethau i ac ohono.\nHawdd i'w defnyddio ac yn ddibynadwy iawn\nLlawer o swyddogaethau ddefnyddiol\nGall y rhyngwyneb fod ychydig yn ddryslyd yn gyntaf ar gyfer defnyddwyr newydd, oherwydd llawer o swyddogaethau\nEi llwytho i lawr yma: http://mobilego.wondershare.com/\nMae AirDroid yn eich galluogi i reoli eich ffôn yn llwyr o gyfrifiadur personol neu Mac, gan ddibynnu ar eich anghenion, ac ar yr un pryd mae hefyd yn cynnig rhyngwyneb ar-lein yn ogystal. Nid yn unig hynny, ond byddwch hefyd yn cael rheolwr iTunes tebyg ar gyfer y ffôn Android ar felly ei hun, gan ddefnyddio app hwn yn syniad da a diddorol iawn os ydych am i gael mynediad at y ffeiliau y mae angen ichi ac yn eich Android cynnwys mewn modd proffesiynol.\nGellir gweld oddi ar y we ac nad oes angen gosod, oni bai eich bod am\nEiconau yn fawr ac yn hawdd iawn i gael mynediad at\nMae ganddo nifer o chwilod, yn enwedig os ydych yn defnyddio fersiwn ar y we\nEi llwytho i lawr yma: http://web.airdroid.com/\nMae'r cais hwn yn caniatáu ichi i weld y cynnwys yn gyflym a gyda dibynadwyedd llwyr. Ar yr un pryd, mae'n eich galluogi i gadw llygad ar gynnwys a gallwch ei weld ar eich ffôn, y copïau wrth gefn yn ogystal â darparu chi y gallu i anfon testunau ac i berfformio diweddariadau ar unrhyw adeg.\nBydd angen i chi brynu trwydded ar gyfer ap a bydd yn ei gostio EUR 19.00, neu gallwch ddefnyddio fersiwn cyfyngedig lle nad oes rhai nodweddion, mae i chi.\nMae'n caniatáu i chi greu copïau wrth gefn, anfon ffeiliau ac copïo cynnwys yn gyflym\nWeithiau ni ellir canfod y ffôn iawn ac mae angen ichi ei yn cysylltu nifer o weithiau nes ei gwaith\nEi llwytho i lawr yma: http://www.mobiledit.com/\nSamsung Kies yw meddalwedd a grëwyd yn benodol ar gyfer dyfeisiau Samsung sy'n caniatáu i chi reoli eich ffôn gan eich bwrdd gwaith, ni waeth os oes gennych gyfrifiadur Windows neu Mac. Ap gweithio'n ddi-fwlch ac mae'n darparu chi gyda ton o stwff daclus yr ydych yn mynd i werthfawrogi. Mae'n hawdd i'w gosod, a cysylltu eich ffôn yn eithaf hawdd, er os ydych yn ddechreuwyr efallai byddwch yn drech gellir gweld faint o swyddogaethau yma. Samsung Kies yn rhad ac am ddim i'w lawrlwytho a'u defnyddio.\nMawr gyda dyfeisiau Samsung ac yn gweithio yn yr ateb cyflawn ar gyfer ffôn o'r fath\nGall fod ychydig cyfyngol ac mae bygiau ychydig yma ac acw\nEi llwytho i lawr yma: http://www.sammobile.com/kies/\n5. rheolwr cysoni HTC\nRheolwr Cysoni HTC yn ateb am ddim creu yn benodol ar gyfer defnyddwyr ffonau HTC sydd am reoli eu ffôn Android yn gyflym a gyda effeithlonrwydd cyflawn. Mae'r ap yn caniatáu i chi cysoni cysylltiadau, yn ogystal ag ychwanegu digwyddiadau yn eich calendr neu berfformio amrywiaeth o bethau eraill. Mae'n hawdd i ddefnyddio'r app, ond ceir materion cysylltedd ychydig sydd angen eu datrys er mwyn i chi i gael y canlyniadau gorau.\nY rheolwr ffôn gorau ar gyfer defnyddwyr HTC, gyda swyddogaethau mawr megis Wrthi'n cysoni awtomatig, rheoli, dileu ac eraill\nRhaid ichi ddod i arfer â oherwydd y rhyngwyneb yn ddryslyd iawn y rhan fwyaf o'r amser\nEi llwytho i lawr yma: http://www.htc.com/us/software/htc-sync-manager/\n> Adnoddau > iTunes > 5 uchaf iTunes dewisiadau eraill ar gyfer Android


Prifysgol Aberystwyth - Benthyciad Uwchraddedig - Lloegr\nBenthyciadau Astudio Uwchraddedig - Lloegr\nMae'r llywodraeth y D.U., drwy Gyngor Cyllido Addysg Uwch Lloegr, wedi cyflwyno cynllun benthyciadau ôl-radd newydd ar gyfer graddau Meistr, a fydd ar gael ar gyfer y flwyddyn academaidd 2018/2019 hefyd. Bydd y benthyciad yn gyfraniad tuag at gostau astudio a bydd yn cael ei ar ddisgresiwn y myfyriwr i ddefnyddio'r benthyciad tuag at ffioedd, costau cynnal a chadw, neu gostau eraill. Rhaid fod yn breswylydd yn Lloegr.\nMae'r wybodaeth isod yn seiliedig ar wybodaeth sydd ar wefan Llywodraeth y D.U. ar gyfer Lloegr. Mae rhai manylion ac eglurdeb o'r meini prawf a'r broses ymgeisio eto i'w ryddhau neu esbonio'n glir a llawn, felly rydym yn argymell eich bod yn parhau i edrych ar y tudalennau hyn am ddiweddariadau pellach.\nY ffeithiau allweddol\n• Gallwch wneud cais am fenthyciad hyd at werth o £ 10,609 (ar gyfer 2018-2019).\n• Mae'r benthyciad ar gael ar gyfer graddau Meistr uwchraddedig (er enghraifft: MA, MSc, LLM, MPhil a MRes) ym mhob pwnc.\n• Mae'r benthyciad ar gael ar gyfer cyrsiau amser llawn, rhan-amser ac hefyd dysgu o bell (yn amodol ar ofyniad dwyster astudio o leiaf 50%).\n• Unrhyw falans benthyciad uwchraddedig yn ad-daladwy ac yn cynnwys llog.\n• Mae'r benthyciad ar gael i ddinasyddion y D.U. a'r rhai sydd â statws preswylydd sefydlog yn y D.U. sydd wedi bod yn preswylio fel arfer yn y Deyrnas Unedig a'r Ynysoedd am o leiaf tair blynedd ar ddiwrnod cyntaf eu cwrs. Rhaid i fyfyrwyr fod fel arfer ac yn fwyaf diweddar sy'n byw yn Lloegr ac nid wedi symud yno o rywle arall yn y Deyrnas Unedig a'r Ynysoedd ar gyfer y pwrpas o astudio yn unig. Gofynir am hanes gyfeiriad tair blynedd yn y cyfnod ymgeisio. Ni ddylai absenoldebau dros dro dramor ar gyfer astudio neu deithio effeithio ar gymhwyster ar gyfer benthyciad ôl-raddedig.\n• Bydd benthyciad ôl-raddedig ar gael hefyd os ydych yn fyfyriwr o'r UE sydd wedi bod yn preswylio fel arfer yn yr AEE / Swistir am y tair blynedd cyn y dyddiad dechrau blwyddyn academaidd gyntaf.\n• Efallai y byddwch hefyd yn gymwys os oes gennych y statws preswylio o: ffoadur; amddiffyniad dyngarol; AEE neu weithiwr mudol o'r Swistir; yn aelod o deulu unrhyw un o'r categorïau blaenorol, neu yn blentyn i blentyn genedlaethol neu Swistir i weithiwr Twrcaidd.\n• Rhaid i chi fod o dan 60 oed ar ddechrau'r flwyddyn academaidd gyntaf eich cwrs.\n• Rhaid cyrsiau cymwys yn dechrau ar neu ar ôl 1 Awst 2018 ( ar gyfer 2018/2019).\n• Gall myfyrwyr cymwys y D.U. fynychu cwrs cymwys unrhyw le yn y Deyrnas Unedig neu astudio cwrs dysgu o bell cymwys tra'n preswylio yn Lloegr.\n• Rhaid i fyfyrwyr cymwys yr U.E. fynychu cwrs sy'n cael ei redeg yn Lloegr, neu yn ymgymryd â chwrs dysgu o bell a ddarperir yn Lloegr. Nid ydynt felly gymwys ar gyfer cyrsiau Prifysgol Aberystwyth.\n• Ni fydd myfyrwyr sydd eisoes yn meddu ar gymhwyster Meistr (neu gymhwyster lefel uwch-cyfwerth neu) yn gymwys ar gyfer y benthyciad.\n* Noder bod hyn yn amodol ar feini prawf cymhwyster terfynol fel y nodir gan Student Finance England.\nOs ydych yn wreiddiol o Gymru, yr Alban neu Ogledd Iwerddon, ond fel arfer yn byw yn Lloegr nawr, gallwch wneud cais am fenthyciad uwchraddedig (yn amodol ar fodloni pob un o'r meini prawf).\nBydd cynllyniau gwahanol ar gyfer myfyrwyr sy'n byw yng Nghymru ac yng Ngogledd Iwerddon.\nBeth os byddaf yn astudio cwrs rhan-amser?\nOs yw eich cwrs yn hirach nag un blwyddyn, gallwch gael hyd at £5,000 yn eich blwyddyn gyntaf a'r gweddill yn eich ail flwyddyn. Os ydych yn astudio'n rhan-amser gallwch ond cael taliadau yn ystod y ddwy flynedd gyntaf eich cwrs, hyd yn oed os bydd yn para am dair neu bedair blynedd.\nYw cyrsiau dysgu o bell yn gymwys?\nNodwch mai ond ein cyrsiau Meistr dysgu o bell sydd o hyd penodol sy'n gymwys ar gyfer y benthyciadau hyn.\nNid yw'n cyrsiau a ellir eu hastudio mewn modd hyblyg rhwng 2 a 5 mlynedd yn gymwys. Mae'r rhan fwyaf o fyfyrwyr yn gweithio ac yn cymryd o leiaf 4 blynedd i'w cwblhau.\nBydd yn rhaid i'r Brifysgol i adrodd i'r SLC ar bresenoldeb a dwysedd astudio pob myfyriwr sy'n derbyn Benthyciad Astudiaeth Uwchraddedig.\nAstudio am Dystysgrif neu Ddiploma Uwchraddedig?\nNa. Mae benthyciadau Uwchraddedig ond ar gael ar gyfer rhaglenni gradd Meistr llawn.\nGallaf cael benthyciad uwchraddedig i astudio TAR?\nNid yw myfyrwyr ar gyrsiau Hyfforddiant Athrawon (TAR) yn gymwys ar gyfer benthyciadau Meistr. Gall fod yn bosibl i ariannu cyrsiau TAR drwy Gyllid Myfyrwyr drwy system debyg i'r israddedigion.\nBeth os wyf am astudio cwrs ymchwil uwchraddedig?\nGallwch nawr gael benthyciad i astudio rhaglen ymchwil uwchraddedig, ar yr amod mai cymhwyster gradd Meistr yr astudir amdano dros gyfnod o ddim mwy na dwy flynedd. Gall hyn gynnwys rhaglenni MPhil ac LLM drwy Ymchwil, ond ni fydd yn cwmpasu graddau PhD neu DAg.\nAstudio y tu allan i'r D.U.?\nOs ydych yn ddinesydd y D.U., gallwch gael benthyciad uwchraddedig i fod yn bresennol ar gwrs cymwys yn y D.U. neu yn astudio cwrs dysgu o bell cymwys tra'n preswylio yn Lloegr.\nGallwch barhau i gael benthyciad i astudio gradd Meistr sy'n cynnwys lleoliad neu gyfnewid dramor, ar yr amod nad yw hyn yn cyfrif am fwy na 50% o'ch cwrs.\nGallaf gyfuno benthyciad Meistr gyda chyllid arall\nCewch, mewn egwyddor. Ni ddylai derbyn cyllid (e.e. ysgoloriaeth) o ffynonellau eraill gael unrhyw effaith ar eich cymhwyster am fenthyciad Meistr uwchraddedig. Mae hyn oherwydd nad yw'r benthyciadau yn seiliedig ar brawf modd.\nSut y bydd y benthyciad yn cael ei dalu?\nBydd taliadau benthyciad yn cael eu gwneud yn uniongyrchol i fyfyrwyr gan y Cwmni Benthyciadau Myfyrwyr. Byddwch wedyn yn gyfrifol am ddefnyddio'r arian i gwrdd â ffioedd dysgu a chostau eraill fel y gwelwch yn dda. Mae'r benthyciad yn cael ei dalu mewn tri rhandaliad ar draws y flwyddyn academaidd. Byddwch yn derbyn y rhandaliad cyntaf eich taliad benthyciad pan fydd y brifysgol yn cadarnhau eich presenoldeb ar eich cwrs.\nSut yr ad-dalir y benthyciad?\n• Ad-dalu eich benthyciad ôl-radd ar sail sy'n amodol ar incwm.\n• Ni fyddwch yn dechrau gwneud ad-daliadau hyd nes y byddwch yn ennill dros y trothwy presennol o £ 404 yr wythnos, £ 1,750 y mis neu £ 21,000 y flwyddyn.\n• Bydd ad-daliadau yn cael eu gosod yn 6% o'ch incwm blynyddol o fwy na £ 21,000.\n• Bydd benthyciadau yn destun cyfradd llog o RPI + 3%.\n• Os ydych yn astudio'n llawn amser byddwch yn dechrau gwneud ad-daliadau y mis Ebrill ar ôl i chi orffen neu adael eich cwrs. Os ydych yn astudio'n rhan amser, byddwch yn dechrau gwneud ad-daliadau y mis Ebrill ddwy flynedd ar ôl dechrau eich cwrs neu y mis Ebrill ar ôl i chi orffen neu adael eich cwrs, pa un bynnag ddaw gyntaf. Fodd bynnag, ar gyfer cyrsiau sy'n cychwyn yn 2016/17, ni fydd yn ofynnol i chi wneud ad-daliadau tan fis Ebrill 2019.\n• Bydd unrhyw fenthyciad ôl-raddedig sy'n weddill yn cael ei ddileu ar ôl 30 mlynedd.\nHen fenthyciad astudiaethau is-raddedig?\nOs ydych chi wedi cael unrhyw fenthyciadau eraill gan y Cwmni Benthyciadau Myfyrwyr (SLC) ar gyfer eich cwrs israddedig, byddwch hefyd yn ad-dalu'r benthyciadau hyn.\nEr enghraifft, os ydych yn cymryd benthyciad ar gyfer eich cwrs israddedig a ddechreuodd ar ôl 1 Medi 2012, a byddwch yn ad-dalu 9% o'ch incwm dros £ 21,000 tuag at y benthyciad hwnnw a 6% o'ch incwm dros £ 21,000 tuag at eich benthyciad ôl-radd. Felly, byddwch yn ad-dalu 15% o'ch incwm dros y trothwy i gyd.\nMethu neu'n rhoi'r gorau i astudio?\nBuasai taliadau eich benthyciad uwchraddedig yn amodol ar gadarnhad o bresenoldeb a ddarperir y Brigysgol. Byddai rhandaliadau'r benthyciad yn dod i ben os byddwch yn gadael eich rhaglen yn gynnar, ddim yn cwrdd â dwyster 50% neu'n trosglwyddo i gwrs gwahanol nad yw'n gymwys ar gyfer y benthyciad Meistr.\nSut gellir gwneud cais am fenthyciad?\nEdrychwch ar wefan y Student Loans Company a sianeli cyfryngau cymdeithasol Student Finance England am y wybodaeth a manylion am sut i wneud cais fenthyciad ôl-raddedig drwy wefanperthnasol Llywodraeth y D.U..